Polietilen torbaların istehlakçılara ödənişli təqdim edilməsi onlardan istifadəni 50-60, bəzi ölkələrdə isə 80-90 faiz azaldır - AZƏRTAC – Azərbaycan Dövlət İnformasiya Agentliyi\nPlastik tullantıların ətraf mühitə mənfi təsiri haqqında kifayət qədər məlumatlar var. Ölkəmizdə də son illərdə həmin məhsullardan geniş istifadə olunması həmin məhsulların həm ucuz, həm də istifadə üçün əlverişli olması ilə bağlıdır. Həmin məhsullardan məhdudiyyətsiz istifadə plastik tullantıların gündən-günə artmasına gətirib çıxarır. Dəniz sahillərində, çimərliklərdə, su hövzələrində, çaylarda, göllərdə, meşələrdə və s. rast gəlinən bu cür tullantılar uzun müddət parçalanmır, çürümür, ətraf mühitdə həcmi çoxalmaqda davam edir. Belə davam edərsə təbiətdə geridönməz proseslər qaçılmazdır.\nPlastik tullantılar ətraf mühiti çirkləndirməklə yanaşı, canlı aləmin, bitkilərin, heyvanların, dəniz bioresurslarının, quşların həyatı üçün təhlükə törədir, onların yaşayış mühitini məhdudlaşdırmaqla ölümünə səbəb olur. Hətta bəzi dəniz canlıları bu tullantıları qida kimi qəbul edərək məhv olur.\nƏtraf mühiti bu tullantılardan qorumaq üçün onları yaradan məhsullardan istifadəni tədricən azaltmaq, həmin məhsulların əvəzində alternativ materialdan olan məhsullara üstünlük vermək lazımdır. Plastiklərin mərhələlərlə digər materialdan olan məhsullarla əvəz olunması və birdəfəlik istifadə üçün nəzərdə tutulmuş plastiklərin istifadəsinin qadağan olunması qarşıda duran hədəflərimizdir. Bütün plastiklərin əvəz olunmasına gəldikdə isə hələ ki, heç bir ölkədə belə nailiyyətə rast gəlinmir. Lakin alternativ məhsullardan istifadəni çoxaltmaqla və plastik tullantıların təkrar emalının genişləndirilməsi ilə bu tullantıların ətraf mühitdə həcmini azaltmaq olar.\nBunu AZƏRTAC-a Ekologiya və Təbii Sərvətlər Nazirliyinin sektor müdiri Mehman Nəbiyev deyib.\n“İlk addım olaraq yanvarın 1-dən qalınlığı 15 mikrona qədər olan polietilen torbaların (pinqvinlərin), iyulun 1-dən isə birdəfəlik istifadə üçün nəzərdə tutulan plastik qarışdırıcı çubuq, çəngəl, bıçaq, qaşıq, boşqab və stəkanların sahibkarlar tərəfindən idxalı, istehsalı, satışı qadağandır. Bu qərarlar birdəfəlik istifadə üçün nəzərdə tutulan plastiklərin əvəzində bioplastik, kağız, sellüloz və digər materialdan olan alternativlərin istehsalının və idxalının genişləndirilməsi üçün sahibkarlara dəstək tədbirlərindən biridir.\nHəmçinin marketlərdə polietilen torbalardan istifadənin azaldılması üçün beynəlxalq təcrübəyə uyğun bu torbaların ödənişli təklif olunması məqsədilə Azərbaycan Respublikası Nazirlər Kabinetinin 2021-ci il 2 fevral tarixli 28 nömrəli Qərarı qəbul edilib. Bu qərara görə alqı-satqı prosesində mal və məhsulların daşınmasında təklif olunan birdəfəlik istifadə üçün nəzərdə tutulmuş, qalınlığı 15-50 mikron olan yüngülçəkili polietilen torbalar istehlakçılara ayrıca məhsul növü kimi təqdim edilməsi və bu növ məhsulların ayrıca təqdim edildiyi və satış qiyməti barədə istehlakçıya əvvəlcədən məlumat verilməsi nəzərdə tutulur.\nBeynəlxalq təcrübə göstərir ki, birdəfəlik istifadə üçün nəzərdə tutulmuş polietilen torbaların istehlakçılara ödənişli təqdim edilməsi onlardan istifadəni 50-60, bəzi ölkələrdə isə hətta 80-90 faiz azaldır.\nMüxtəlif ictimai iaşə obyektlərində hələ də plastik məhsullardan istifadə olunmasına gəlincə isə plastik qablaşdırma məhsullarının mərhələli şəkildə azaldılması və onların alternativlərindən istifadəni təşviq etmək məqsədilə qeyd olunan qərarlar qəbul edilib.\nBu məsələdə bütün aidiyyəti idarəetmə orqanları, istehsalçılar, istehlakçılar, ictimaiyyət və KİV nümayəndələri yaxından iştirak etməlidirlər. Ətraf mühitə təhdidləri nəzərə alaraq maarifləndirmə tədbirləri geniş olmalıdır ki, həmin məhsullardan imtina edilsin, alternativlərə üstünlük verilsin. Bununla bağlı ictimai qınaq olmalıdır. Əks halda, qəbul olunan qərarlarla məqsədimizə çatmaq mümkün olmaya bilər”, - deyə M.Nəbiyev bildirib.\nAZERTAG.AZ :Polietilen torbaların istehlakçılara ödənişli təqdim edilməsi onlardan istifadəni 50-60, bəzi ölkələrdə isə 80-90 faiz azaldır


Azərbaycan-Özbəkistan arasında xalq simli musiqi alətləri ifaçılarının Beynəlxalq onlayn - müsabiqəsi keçiriləcək -\nCari il 10-18 sentyabr tarixlərində Özbəkistandakı Heydər Əliyev adına Azərbaycan Mədəniyyət Mərkəzinin layihəsi ilə hər iki ölkənin xalq simli musiqialətləri üzrə ifaçıların Beynəlxalq onlaynmüsabiqəsi keçiriləcəkdir.\nMüsabiqənin təşkilində əsas məqsəd milli musiqi alətlərinin təbliği, gənc musiqiçilərin yaradıcılığına dəstək və stimul, onların inkişafı, peşəkar ustalığının, ifaçılıq mədəniyyətinin təkmilləşdirilməsi, yeni istedadlı ifaçıların üzə çıxarılması, ümumilikdə isə xalq musiqisinin təbliği və daha da populyarlaşmasınadəstək görsətməkdir.\nMüsabiqə hər iki ölkənin xalq simli musiqi alətləri üzrə aşağıdakı nominasiyalarla Onlaynformatda keçiriləcəkdir: tar-kaşkar rübabı, kamança-gicak və ud musiqi aləti üzrə. Hər iştirakçı ifa etdiyi simli alətdə milli musiqisəsləndirəcəkdir. Ümumilikdə İştirakçı təmsil etdiyi ölkə ilə yanaşı qarşı tərəfə aid əsər də ifa edə bilər.


Prodüser James Cameron ilə Fox-da Happening True Lies TV Show - Tv Xəbərləri - Oktyabr 2021\nProdüser James Cameron ilə Fox-da Happening True Lies TV Show\nOrijinal True Lies film rejissoru James Cameron, McG və Marc Guggenheim ilə yanaşı Fox üçün bir TV seriyası hazırlayacaq.\nmənim adım Earl idi ləğv edildi\nFox, 1994-cü il aksiyon-komediya blokbasterinə əsaslanan yeni bir televiziya seriyası üçün pilot bir vəd verdi Doğru yalan , orijinal rejissor James Cameron ilə serialı idarə edəcək. Ona Wonderland Sound and Vision şirkəti vasitəsilə və digər icraçı prodüserlər McG qatılacaq Ox həmmüəllif olan Marc Guggenheim. Şəbəkə, bir pilot pilot öhdəliyi verərək, şouya praktik olaraq bir sıra sifariş veriləcəyinə zəmanət verir, çünki pilot epizodu yayımlanmasa, şəbəkə istehsalçılara böyük bir cəza ödəməlidir.\nSon tarix Marc Guggenheim'ın yazacağını açıqlayan bu yeni serialdakı xəbərləri bu gün yayımladı pilot ssenari McG isə pilot epizodu idarə edəcək. Hər ikisi də James Cameron və Lightstorm'un Rae Sanchini və Mary Viola ilə birlikdə istehsal edəcəklər. Bu hesabat, McG'nin bir Doğru yalan Keçən mövsümdən bəri yerdən silsilə, lakin əvvəllər ABC-də qurulmuş, lakin heç vaxt irəliləməyən daha əvvəlki bir təcəssüm var idi.\nHələ 2010-cu ildə WWE Superstar və aktyor John Cena'nın True Lies TV seriyasında rol almağa hazırlaşdıqlarını bildirmişdik, ancaq bu heç bir nəticə vermədi. James Cameron-un Lightstorm Entertainment, Rene Echevarria ilə birlikdə bu layihədə iştirak etdi ( 4400 ) pilot ssenarisini yazmaq üçün toxundu. Artıq proyekt 20th Century Fox Televiziyasına qayıdır. Ana şirkəti 20th Century Fox orijinal filmi 1994-cü ildə yaydığı gündən bəri uyğun gəlir və McG, 20th Century Fox Television ilə ümumi bir razılaşma altındadır. McG'nin bu yaxınlarda Fox'dan ayrıldıqdan sonra bu layihəni əsas diqqət mərkəzinə çevirəcəyi deyilir 9-1-1 Ryan Murphy və Brad Falchuck-dan, yaradıcılıq fərqliliyinə görə ayrılmadan əvvəl istehsal etməli və idarə etməsi lazım idi.\nOrijinal Doğru yalan filmdə Arnold Schwarzenegger, həyat yoldaşı (Jamie Lee Curtis) və qızı (Eliza Dushku) ilə normal görünən bir ailə adamı Harry Tasker rolunu oynadı, amma əslində ortağı Albert Gibson (Tom Arnold). Harri, arvadının onu aldatdığından şübhələnəndə sui-qəsd qalınlaşır, eyni zamanda bir terrorçu şəbəkə ABŞ-a nüvə silahı gətirməyə müvəffəq olur. Bütün ulduz heyətində Bill Paxton, Tia Carrere, Art Malik, Grant Heslov və Charlton Heston da yer aldı. Film, 1994-cü ildə ən çox gəlir gətirən üçüncü film olan geridə qalan 146,2 milyon dollarlıq təsirli yerli gəlir əldə etdi Forrest Gump və Kral Şir .\nHekayə ilə bağlı ətraflı məlumat verilməsə də, çətin ki görünür Arnold Schwarzenegger və ya digər aktyor heyətindən hər hansı biri birbaşa reboot deyil, filmin davamı olsa da bu veriliş üçün geri gətiriləcəkdir. Hələlik texniki olaraq bir sıra sifariş qazanması lazım olsa da Foxun bu yeni serialın debütü üçün müəyyən bir çərçivəyə baxdığı aydın deyil. Hələ, bir pilot pilot öhdəliyi yerinə yetirildikdə, hər şey görünsə də, çox güman ki, a Doğru yalan seriallar yaxın gələcəkdə kiçik ekrana gələcək.\nqala qaya mövsümü 2 buraxılışı\nvinçester dvd-də nə vaxt çıxır?\nqardaşlar qrupunda neçə fəsil\ninsanlar netflix-də oj simpsondur\ntaxtlar oyunu əvvəlcədən sifariş


“Yaxın 10 ildə saqqal saxlamaq dəbdə olacaq” - Azərbaycanlı stilistin PROQNOZU\nAna Səhifə - GÜNDƏM - “Yaxın 10 ildə saqqal saxlamaq dəbdə olacaq” - Azərbaycanlı stilistin PROQNOZU\nKimi dəb, kimi də dini ritualları icra etmək üçün müraciət edir. Nəticə heç də görünüş olaraq birmənalı qarşılanmır. Söhbət kişilərin üzü tüklü, yəni saqqallı görünməsindən gedir.\nBir vaxtlar saqqal saxlayan gənclərin hansısa terror təşkilatının üzvü olduğu qənatəinə gəlinirdi, saqqallı adamlar qorxulu görünürdü.\nHazırda saqqallı adamlarla bağlı vəziyyət necədir?\nBu barədə stilistlər nə düşünür? Kişilərin saqqal saxlaması niyə bəziləri üçün təhlükəli görünür?\nYaxud da yaxın illərdə yeni saqqal dəbi olacaqmı?\nTanınmış stilist Anar Ağakişiyev Modern.az-a açıqlamasında deyib ki, kişilərin saqqal saxlamasında heç bir qəbahət yoxdur.\n“Əslində, kişilərin müxtəlif cür saqqal saxlamasında heç bir qəbahət yoxdur. Hər dövrün öz dəbi olur. Türkiyənin məşhur “Möhtəşəm Yüzyıl” serialından sonra Azərbaycanda saqqal saxlamaq dəbə gəldi. Yavaş-yavaş bu cür saqqal saxlamaq dəbinə dünyada da rast gəlindi. Stilist kimi deyə bilərəm ki, bu cür saqqal dəbi bəylərimizə çox yaxşı yaraşır. Bu da normal haldır. Saqqal saxlamaq çox komfort olur və bəylərə özgüvən verir”.\nStilist deyir ki, artıq saqqallı adamlara terrorçu göü ilə baxmaq ənənəsi yox olub.\n“Bir vaxtlar Avropada uzun saqqalda gəzənlərə terrorçu gözü ilə baxırdılar. Bir həyəcan təbili çalınırdı. Azərbaycanda da belə hal yaşanmışdı. Lakin indiki cəmiyyətdə kişilərin uzun saqqal saxlaması çox yaxşı qarşılanır. Nə yaxşı ki belə də alındı. Stereotiplər aradan qalxdı. İndi avropalı kişilərin əksəriyyəti saqqal saxlayır və bu, çox da yaxşı görünür. Hətta saqqal saxlamağa təkcə gənclər deyil, orta yaşlı nəslin nümayəndələri də meyllidir. Stilist olaraq heç zaman saqqal saxlamamışam, amma saqqal saxlamaq o dərəcədə dəb halına düşüb ki, artıq mən də o sırada olmağa qərar verdim. Əslində, saqqal saxlamaq o qədər də asan deyil. Gigiyenik və təmizliyə mütləq fikir verilməlidir”.\nAnar Ağakişiyev yeni saqqal dəbindən də söz açıb.\n“Yaxın 10 il ərzində kişilərin saqqal saxlaması dəbdə olacaq. Əslində dəb tez-tez yeniləndiyi kimi, həm də yenidən qayıdır. Bir vaxtlar kişilər “bakinbord” stilində saqqal saxlayırdılar. Azərbaycanda da bu saqqal stili dəb halını almışdı. Hesab edirəm ki, bir müddətdən sonra həmin saqqal dəbinə yenidən rast gələcəyik”.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Yardımlı rayonunda ailə, qadın və uşaq məsələləri ilə bağlı vətəndaşların qəbulu keçiriləcək\nAZƏRTAC xəbər verir ki, Ailə, Qadın və Uşaq Problemləri üzrə Dövlət Komitəsinin sədri Hicran Hüseynova sentyabrın 6-da saat 11:00-da Yardımlı rayonundakı Heydər Əliyev Mərkəzində vətəndaşların qəbulunu keçirəcək.\nQəbulda Masallı, Cəlilabad, Lənkəran, Astara, Lerik, Yardımlı rayonlarının sakinləri qadın və uşaq hüquqlarının müdafiəsi, məşğulluq, sağlamlıq və digər məsələlərlə bağlı iştirak edəcəklər.\nQəbulda vətəndaşların ərizə, təklif və tövsiyələrinə baxılması nəzərdə tutulur. Qəbuldan sonra rayonun fəal qadınları ilə görüşün keçirilməsi planlaşdırılır. Görüş çərçivəsində Yardımlı rayonunda qadın və uşaq hüquqlarının müdafiəsi, qadın sahibkarlığının inkişafı və digər mövzular üzrə müzakirələr ediləcək.\nAprelin 26-27-də hava şəraiti meteohəssas insanlar üçün əlverişli olacaq05:08 30.08.2018\nİsmayıllıda hazırda zəlzələnin qəzalı vəziyyətə saldığı 30 ev tikilir, 16 evdə söküntü işləri aparılır05:08 30.08.2018\nAzərbaycanda Amerika Ticarət Palatasının əmək və sosial sığorta məsələlərinə dair təklif və tövsiyələri müzakirə edilib05:08 30.08.2018\nYol polisi Formula 1 SOCAR Azərbaycan Qran-Prisi ilə əlaqədar sürücü və piyadalara müraciət edib05:08 30.08.2018\nÖlkə ərazisində havanın temperaturu 20 dərəcəyə yüksələcək05:08 30.08.2018\nİkinci Dünya müharibəsi iştirakçılarına və digər müvafiq şəxslərə birdəfəlik maddi yardım verilməsi barədə Sərəncam 9300-dən çox şəxsə şamil olunacaq05:08 30.08.2018


MƏHKƏMƏ ADNAN HACIZADƏNİN VAXTINDAN ƏVVƏL AZAD OLUNMAQLA BAĞLI ŞİKAYƏTİNİ TƏMİN ETMƏDİ – IRFS\nMƏHKƏMƏ ADNAN HACIZADƏNİN VAXTINDAN ƏVVƏL AZAD OLUNMAQLA BAĞLI ŞİKAYƏTİNİ TƏMİN ETMƏDİ\nİyl 26, 2010\nBu gün (26 iyul) Qaradağ rayon məhkəməsində hakim Rufan Mürsəlovun sədrliyi ilə gənc bloqçu Adnan Hacızadənin vaxtından əvvəl həbsdən azad edilməsi ilə bağlı iddiası üzrə məhkəmə prosesi keçirilib. Prosesdə 14 saylı cəzaçəkmə müəssisəsinin nümayəndələri Natiq Hacıyev və Əli Nəbiyev, həmçinin Adnan Hacızadə və vəkili İsaxan Aşurov iştirak edib.\nCəzaçəkmə müəssisəsinin nümayəndələri Adnan Hacızadənin ziddiyyətli xarakterə malik olmasını və vəkili ilə tez-tez görüşdüyünü əsas gətirərək, onun vatından əvvəl azad olunmaqla bağlı şikayətinin təmin edilməməsini istəyiblər. Cəzaçəkmə müəssisəsinin nümayəndəsi həmçinin Hacızadənin etdiyi əməldən peşman olmadığını və abadlaşdırma işlərində iştirak etmədiyini də bildirib.\nVəkil İsaxan Aşurov isə səslənən fikirlərin bəhanə olduğunu qeyd edib və hakimi Cəzaların İcrası Məcəlləsinə uyğun olaraq Hacızadəni vaxtından əvvəl azad etməyə çağırıb.\nHakim şikayətin təmin edilməməsi ilə bağlı qərar verib.\nMəhkəmənin qərarını mənfi qiymətləndirən İsaxan Aşurov hakimin şikayətə baxılmasına formal yanaşdığını və bu qərardan apellyasiya şikayəti verəcəklərini bildirib.\nXatırladaq ki, Adnan Hacızadə və digər blogger Emin Milli və 08 iyul tarixində axşam saatlarında dostları ilə Bakıda “Lebonese” (Livan) restoranında yemək yeyərkən qonşu masada onların söhbətini dinləyən idmançı görkəmli iki nəfər təxribatçı hücum edərək, Emin Milli və Adnan Hacızadəni döyərək, onlara xəsarət yetirib. Zərərçəkmiş şəxs qismində şikayət etmələrinə və xəsarət almalarına baxmayaraq, Səbail RPİ onlara xəsarət yetirənləri sərbəst buraxmış və döyülən gənclərin 48 saat müddətinə şübhəli şəxs qismində saxlanmasına qərar vermiş, iyulun 10-da isə Səbail rayon məhkəməsi “xuliqanlıq” maddəsi ilə təqsirləndirilən gənclər barəsində 2 aylıq həbs-qətimkan tədbirinin seçilməsi ilə bağlı qərar çıxarıb. İyulun 20-də Apellyasiya məhkəməsi sözügedən qərarı qüvvədə saxlayıb. Cinayət işinin istintaqı yekunlaşdırılıb və gənclərə qarşı 221.1.2 (xuliqanlıq) və 127 (qəsdən bədənə az ağır xəsarət yetirmə) maddələri ilə ittiham irəli sürülüb və iş baxılması üçün məhkəməyə göndərilmişdi. Noyabrın 11-də Səbail rayon məhkəməsi Emin Millinin 2 il 6 ay, Adnan Hacızadənin isə 2 il azadlıqdan məhrum edilməsi ilə bağlı qərar çıxarıb. Bakı Apellyasiya Məhkəməsi 10 mart 2010-cu il tarixdə hökmün qüvvədə saxlanılması ilə bağlı qərar qəbul edib. Yerli və beynəlxalq ictimaiyyət bloqçuları vicdan məhbusu kimi tanıyıb.\nXÜSUSİ İTTİHAM QAYDASINDA İDDİAYA SƏBƏB OLAN MƏQALƏ EKSPERTİZAYA GÖNDƏRİLDİ


“Fransa torpaq paylamağa adət edibsə, ilk növbədə özündən başlasın” – Deputat – Yenicag.Az\nAna Səhifə Siyasət “Fransa torpaq paylamağa adət edibsə, ilk növbədə özündən başlasın” – Deputat\n"Fransa torpaq paylamağa adət edibsə, ilk növbədə özündən başlasın" - Deputat\nYeni Çağ Media Qrupu – Aprel 26, 2017 - 15:33\nFransada keçirilən prezident seçkisinin birinci turunda qalıb gələn namizədlərdən biri, Emmanuel Makron Parisdə “erməni soyqırımı” mərasimində çıxışı zamanı deyib ki, prezident seçilsəm, Dağlıq Qarabağ münaqişəsinin tamamilə həll olunması üçün maksimum dərəcədə səy göstərəcəyəm:\n“Bu gün təfərrüatı ilə heç nə danışmayacam, amma mənim burda olmağım artıq çox söz deyir. Siz yaxşı bilirsiniz ki, bu problemi təkbaşına həll etmək mümkün deyil”.\nMəsələ ilə bağlı Yeniçağ.az-a münasibət bildirən millət vəkili Fazil Mustafa söyləyib ki, Fransada seçki kampaniyasında iştirak edənlər ermənipərəst mövqe ifadə edənlərdir:\n“Onlar hətta erməni lobbisinin dəstəyini qazanmaq üçün bu çağırışı səsləndirir və beynəlxalq hüquq normalarına tərbiyəsiz davranış nümayiş etdirirlər. Onlara demək lazımdır ki, Fransanın hansısa bir əyalətini İspaniyaya və yaxud da İngiltərəyə verə bilərsiniz? Siz belə torpaq paylamağa adət etmisinizsə, ilk növbədə özünüzdən başlayın. Bu, hüquqi tərbiyəsizliyə qarşı hər hansı şəkildə susmaq olmaz. Azərbaycan tərəfi də məsələyə öz mövqeyini bildirməlidir. Əks halda bu çıxış və çağırışlar gələcəkdə həqiqətən də müəyyən problemlər yarada bilər. Bizim münasibətimiz çox kəskin olmalıdır. Bu, bir özbaşınalıqdır”.\nPolitoloq Qabil Hüseynlinin fikrincə, digər namizədlərlə müqayisədə liberal Makron nisbətən ehtiyatlı davranır və Qarabağ münaqişəsi ilə bağlı daha mülayim ifadələr səsləndirir:\n“Fransa ermənipərəst dövlətdir. Həmişə ermənilərin yanında olublar və olacaqlar da. Makron haqqında hər hansı bir müsbətə doğru fikir səsləndirməyə çətinlik çəkirəm. Çünki Fransanın ənənəvi siyasəti ermənipərəstdir. Elə Rusiya və Ermənistanın ucbatından Minsk Qrupu tarixi labirintə girdi. Bu problemin həllində də arabanın beşinci təkərinin funksiyasını yerinə yetirməyə başladı. Ona görə də Minsk Qrupu anlayışı artıq tükənib. Hətta onlar özləri də deyirlər ki, “Azərbaycan və Ermənistan razılığa gəlib barışsınlar, biz də öz növbəmizdə “hə” deyək”. Bu format indiyə qədər problemin həllində heç bir iş görməyib, təkcə Ermənistanın təcavüzkar olması faktını etiraf edib”.\nXatırladaq ki, aprelin 23-də Fransada keçirilən prezident seçkisinin birinci turunda Emmanuel Makron və Marin Le Pen qalib gəlib. Seçkinin ikinci turu isə mayın 7-də keçiriləcək.


Bahalaşmanın görünən və görünməyən tərəfləri...-Media icmalı\n2021, 17 Oktyabr, bazar, Bakı vaxtı 10:06\nAqrar sahədə vəziyyət, ictimai nəqliyyatda gediş haqlarının və bəzi rüsumların artırılmasının mümkün təsirləri medianın aparıcı mövzularındandır...\nYeni rüsumun qiymətlərə təsiri...\nMusavat.com saytında «Yeni rüsumlar ölkədə satılan mobil telefonları bahalaşdıracaq?» sualı gündəmə daşınır.\nMüəllif xatırladıb ki, Nazirlər Kabineti bu il iyulun 31-də qəbul etdiyi qərarla «Mobil cihazların qeydiyyata alınmasına görə 2018-ci il üçün dövlət rüsumunun məbləğləri»ni təsdiq edib. Bu qərarla indiyə kimi cəmi 5 manat təşkil edən dövlət rüsumu bazar qiyməti və funksiyalarından asılı olaraq 20 manatdan 150 arasında dəyişəcək.\nYazıda vurğulandığına görə, bu qərardan sonra cəmiyyətdə belə bir fikir yaranıb ki, mobil cihazlar ən azı 50 manat bahalaşa bilər: «Öyrəndik ki, Azərbaycanda ən çox satılan mobil telefonların qiyməti 201 dollardan 400 dollara qədərdir. Qaydalara görə, bu qiymətdə olan mobil telefonun qeydiyyat rüsumu 60 manatdır. Mağazalarda olduğumuz zaman satıcılar müxtəlif fikirlər söylədilər. Bəziləri bildirdilər ki, yeni qaydalar onların mağazalarında qiymətlərə təsir etməyəcək. Lakin bunun əksini söyləyənlər də oldu».\nYazıda bildirilir ki, ölkəyə mobil telefon idxalı ilə məşğul olan şirkətlər aparatları rəsmi olaraq gömrükdən keçirir. Aparat satıldıqdan sonra bir ay ərzində şirkət özü onu müvafiq nazirlikdə dövlət qeydiyyatına aldırır.\nMüəllif vurğulayıb ki, mobil cihazları ölkəyə fiziki şəxs kimi gətirənlər də var. Onun fikrincə, fiziki şəxslərin gətirdiyi telefonlar şirkətlərin malları ilə müqayisədə ucuz olur. Yazıda qeyd edilir ki, amma onda mağazalar telefonu dövlət qeydiyyatına müştərinin özünün saldırmalı olduğunu deyirdilər. Müəllifin yazmasına görə, mağazaların satıcıları vurğulayıb ki, belədə yeni rüsumlardan sonra onların satdığı telefonların qiymətində fərq yaranacaq.\nSayta şərh verən iqtisadçı-ekspert Natiq Cəfərli də deyib ki, yeni rüsumlar iri mağazalardakı qiymətlərə təsir etməyəcək: «Şirkətlər hüquqi şəxs kimi mobil telefonları gətirdikləri üçün bu qaydaların onlara aidiyyəti yoxdur».\n«Bahalanma davam edəcək»\n«Novoye Vremya» qəzetində «Növbədə benzin, qaz və sudur» sərlövhəli yazı oxumaq olar.\nYazıda Tarif Şurasının iyulun 30-da ictimai nəqliyyatda gediş haqlarını 50 faiz bahalaşdırmasının mümkün təsirlərini təhlil edilib.\nMüəllifə görə, bu qiymət artımının nəticələri qorxuludur: «Müstəqil ekspertlər belə düşünürlər ki, bu, təkcə sərnişindaşıma sahəsində yox, digər sahələrdə də bahalaşmya yol açacaq və ictimai nəqliyyatda bahalaşma aysberqin görünən tərəfidir».\nMüəllifə görə, qiymət artımı təkcə avtobus və metro ilə kifayətlənməyəcək: «Avtobusların, metronun arxasınca taksi xidməti bahalaşacaq, şəhərlərarası nəqliyyatda tariflərin bahalaşması kənd təsərrüfatı məhsullarını bahalaşdıracaq. Bu, hələ hamısı deyil. Aqrar sahədə məhsul yığımı başa çatdıqdan sonra mazut və dizel yanacağının artması da tamamilə mümkündür».\nƏhalinin nəqliyyat xərclərinə gəlincə, müəllif hesab edir ki, hələ son bahalaşdırmaya qədər də bu sahədə vəziyyət yaxşı deyildi. Yazıda vurğulanıb ki, marşrutların optimallaşdırılması adı ilə sərnişinlər evlərinə çata bilməkdən ötrü 2-3 marşrut dəyişirdilər: «Bu azmış kimi, üstəlik, Tarif Şurası da bahalaşdırma qərarı verib».\nÜstəlik, müəllif sərnişindaşımada tələbələrə, məktəblilərə və pensiyaçılara kompensasiyalar nəzərdə tutulmamasını bahalaşmanın neqativ hallarından sayır.\n«Aqrar sahədə işgüzarlıq»\n«Azərbaycan» qəzetində «İş də var, işgüzarlıq da» sərlövhəli yazı dərc edilib.\nMüəllif Şəmkir rayonunun simasında aqrar sahədə uğurlardan bəhs edir. Yazıda bildirilir ki, bu ilin ötən dövründə rayonda bostan bitkiləri, meyvə-tərəvəz istehsalı sahəsində yüksək məhsuldarlıq əldə edilib, əhali də yaxşı qazanc götürüb: «Hazırda ümumi sahəsi 958 hektar olan istixanalarda 6039 nəfər məhsul yetişdirir. Bu il rayon ərazisində 100 hektara yaxın yeni istixanaların tikintisi də nəzərdə tutulur. Artıq 52.1 hektarı hazırdır, istixanaların 717 hektarında pomidor, 110 hektarında xiyar, 58.6 hektarında faraş kartof, 35 hektarında göyərti, 2 hektarında çiyələk yetişdirilir».\nYazıda qeyd edilir ki, yetişdirilən 100 min tondan çox pomidorun 61 min tonu Rusiya Federasiyasının müxtəlif şəhərlərinə ixrac edilib. Qalan 40 min tona yaxın pomidor isə əhalinin daxili tələbatının ödənilməsindən ötrü yerli bazarlara yönəldilib.\nMüəllifə görə, digər sahələr üzrə göstəricilər də yaxşıdır. Fermerlər 6499 hektar sahədə kartof, 6315 hektarda tərəvəz, 1555 hektarda qarğıdalı, 902 hektarda günəbaxan, 9882 hektar sahədə isə yem bitkiləri yetişdiriblər.\nYazıda bildirilir ki, bu il üstəlik, 1000 hektar sahədə meyvə bağının salınması nəzərdə tutulur, 540.8 hektarda məhsuldar meyvə ağacları əkilib.\nYazının sonunda da oxuyuruq: «Hazırda Şəmkirdə işlərin qızğın çağıdır. Bir yanda taxıl biçilir, bir yanda bostan bitkiləri toplanır, bir yanda üzüm yığılır. İstixanalarda çalışanların da iş-gücləri çoxdur. Hər bir istixana sahibi məhsulu vaxtında toplayıb, xarici ölkələrə çıxarmaq üçün əlindən gələni edir. Bir sözlə, hamı çalışır ki, zəhmət bahasına yetişdirilən bütün növ məhsulları vaxtında toplayıb gəlir əldə etsin».


Kürdəmirdə də işlər yekunlaşdı\nKürdəmirdə də işlər yekunlaşdı - Elektron Kadastr Uçotu\n24.10.2018 İnşaat və Əmlak\nTorpaqların Elektron Kadastr Uçotu işlərinin yekunlaşdığı rayonlara Kürdəmir də əlavə olunub.\nKommersant.az xəbər verir ki, torpaqların Elektron Kadastr Uçotu işləri ölkə üzrə artıq 26 rayonda yekunlaşıb. Hər bir rayonda praktiki istifadəyə verilən layihə üzrə görülən işlər və nəticələr barədə ictimai təqdimatlar keçirilib. Əmlak Məsələləri Dövlət Komitəsi tərəfindən kadastr uçotu işləri bu dəfə Kürdəmir rayonunda yekunlaşıb. Bununla əlaqədar rayon üzrə reallaşan layihənin nəticələri, üstünlükləri və gələcək perspektivlərinin müzakirə olunması ilə bağlı tədbir keçirilib. Təqdimatda komitənin tabeli qurumlarının, aidiyyəti mərkəzi icra hakimiyyəti orqanlarının, bələdiyyələrin, rayon İcra Hakimiyyətinin nümayəndələri iştirak edib.\nQeyd edilib ki, aparılmış uçot işləri Kürdəmir rayonunun bələdiyyə hüdudları daxilində torpaq islahatına cəlb edilmiş 100.7 min hektar torpaq sahəsinin mövcudluğunu öyrənməyə imkan verib. Müəyyən olunub ki, 43.5 min hektar bələdiyyə, 13.1 min hektar dövlət, 44.1 min hektar özəl torpaqların payına düşür. Bələdiyyə hüdudları daxilindəki torpaq sahələrinin 73.5 min hektara yaxını (72.9%-i) kənd təsərrüfatına yararlı torpaqlardır ki, bunun da 54.3 min hektarını əkin sahələri təşkil edir. Torpaq islahatı aparılan zaman rayon üzrə əkin sahələri 46.2 min hektar olduğu halda, elektron uçot aparılan zaman bu ərazilər digər uqodiyaların hesabına artaraq 54.3 min hektar olub. Uçot işləri zamanı müəyyən edilib ki, torpaq payı almış ailələrdən 6.2 minə yaxının torpaq ölçüləri 1.0 hektaradəkdir. Bu da torpaq sahələrinin konsolidasiyasını və birləşməsini zəruri edir.\nLayihə çərçivəsində Kürdəmir rayonundakı torpaqların kəmiyyət və keyfiyyət göstəriciləri də müəyyən olunub, torpaq sahələrinin iqtisadi qiymətləndirilməsi və bonitirovkası ilə bağlı informasiya bazası yaradılıb. Eləcə də ərazilər üzrə münbitlik səviyyəsini və ya hansı torpaqların şorlaşmaya məruz qaldığını göstərən geobotanik, eroziya və relyef xəritələri tərtib edilib. Yaradılan məlumat bazası və hazırlanan xəritələr Kürdəmir rayonunda mövcud torpaq sahələrindən kənd təsərrüfatı üzrə səmərəli istifadəni təmin edəcək.\nBankların faiz dərəcələri açıqlanıb\nOnlayn alış-verişin təhlükəli tərəfləri\n28.03.2019 İnşaat və Əmlak\n27.03.2019 İnşaat və Əmlak\n18.03.2019 İnşaat və Əmlak\n15.03.2019 İnşaat və Əmlak\n09.03.2019 İnşaat və Əmlak\n05.03.2019 İnşaat və Əmlak\n27.02.2019 İnşaat və Əmlak


Ac qalmaq immuniteti zəiflətmir, bədəni möhkəmləndirir... - XALQQAZETI.COM\nAc qalmaq immuniteti zəiflətmir, bədəni möhkəmləndirir...\nHələ qədim dövrlərdə dahi təbiblər Hippokrat, Avisenna, Parasels qısamüddətli aclığın köməyi ilə müxtəlif xəstəlikləri müalicə ediblər. Müasir təbabət də sübut edir ki, insanların xəstələnməsinə əksər vaxt orqanizmin həddindən artıq kalori ilə yüklənməsi səbəb olur. İndinin özündə də aclıqla müalicə ən qədim, ən davamlı müalicə növü kimi tanınır. Həkim dietoloqlar müəyyən müddətinə ac qalmaq, fərqli növ pəhriz üsullarını təqdim edirlər. Bəzən isə Ramazan ayında tutulan orucu da müalicəvi aclıqla müqayisə edirlər. Pandemiya dövründə oruc tutmağın çətinlikləri, ac qalmanın faydası və mənfi tərəfləri barədə sualları Azərbaycan Tibb Universitetinin İctimai sağlamlıq və səhiyyənin təşkili kafedrasının dosenti Kamran Babayev cavablandırıb.\n- Oruc tutan zaman uzun müddətli ac qaldıqda fizioloji baxımdan düzgün qidalanmaya necə riayət olunmalıdır?\n- Məlumdur ki, aclıqla müalicə ən qədim, ən davamlı və ən səmərəli üsuldur. Hazırda dünyada alternativ müalicə üsulu kimi aclıq mərkəzləri fəaliyyət göstərir. Qidanın insan orqanizminə təsirini araşdıran görkəmli amerikan gigiyenisti Herbert Şelton bu qənaətə gəlib ki, insan aclığın köməyi ilə bütün xəstəliklərdən tam sağalmaqla “gəncliyini qaytara” bilər. İnsan ac qaldıqda nəinki həzm aparatı, hətta bütün orqanlar dincəlir, bədən həzm işindən azad olur və öz-özünü təmizləməyə yönəlir. Bu işə təbii ki, enerji sərfi tələb olunur. Məhz qida ilə aldığımız enerji azaldıqda orqanizm öz enerji ehtiyatlarından istifadəyə başlayır.\nSuala gəlincə, orucluq müddəti uzun olduğuna görə, hər gün imsaka-sahura qalxmaq mütləqdir. Bu zaman yaxşı qidalanmaq vacibdir, protein və liflə zəngin qidalar qəbul edilməlidir. Suda bişmiş yumurta, ətdən istifadə olunmalıdır. Tərkibində karbohidrat, zülal, yağ olduğundan xurma da faydalıdır. Qıcıqlandırıcı qidalar istifadə olunmamalıdır. İftarda isə hədislərdə tövsiyyə olunan kimi “mədəni 3 hissəyə -hava, qida və su hissəsinə ayırmaq”, iftarı xurma və su ilə açmaq məsləhətdir. Məlumdur ki, reflektor vərdişləri dəyişmiş mədə qida qəbulu zamanı müəyyən müddət - təqribən 5-10 dəqiqə sakit vəziyyətdə qalır, Bunu fizioloqlar “reseptiv relaksasiya” dövrü-adlandırırlar. Ona görə də qidalanmağa tədricən başlamaq lazımdır. Aclıq zamanı maddələr mübadiləsi zəiflədiyindən, mədənin həcmi azaldığından, mədəni birdən-birə çox yükləmək olmaz. Əks təqdirdə bu, bir sıra narahatlıqlar-köp, sancı və qəbizlik yarada bilər. Bu səbəbdən iftarda duru yeməklər, vitaminlərlə zəngin meyvə, tərəvəzlərə və süd məhsullarına üstünlük verilə bilər.\n- Koronavirusla mübarizənin əsas yolu orqanizmin möhkəmləndirilməsi, immunitetin artırılması ilə bağlıdr. Belə vaxt oruc tutmaq məsləhətdirmi?\n- Orucun faydaları haqda saysız yazılara, elmi tədqiqatlara rast gəlinir. Orucda məqsəd sağlamlıqdır, çox yeyib-içmək deyildir. Oruc zamanı immunitetin zəifləməsinə dair heç bir dəlil tapa bilməzsiniz. Əksinə elmi mənbələrdə orqanizmin illərlə yığılmış zərərli maddələrdən, zədələnmiş hüceyrələrdən təmizlənməsi, ürək-damar, bəd xassəli, mədə-bağırsaq xəstəliklərinə qarşı müqavimətin artması, kök hüceyrələrin yaranması barədə kifayət qədər məlumata rast gəlinir. Bir sözlə, Ramazanda həzm sistemi istirahət edir, nəticədə immun sistemi isə güclənir.\nMaraqlıdır ki, artıq dünyanın mənzərəsi dəyişir, islam dəyərlərinə münasibət yenilənir. ABŞ-da iri magistral yol kənarlarında 1400 il əvvəl yaşamış peyğəmbər Məhəmmədin (s) hədisləri yayımlanır: “Əgər bir yerdə yolxucu xəstəlik üz verərsə, oraya getməyin. Əgər sizin olduğunuz yerdə yolxucu xəstəlik baş qaldırarsa, oranı tərk etməyin." Bu barədə həftəlik 4 milyon tirajla çap olunan “Newsweek” jurnalında da tanınmış bir professorun məqaləsi nəşr olunub. Bəli, koronavirusla mübarizədə bədənin qoruyucu imkanlarının artırılması zəruridir. Odur ki, orqanizmin mühafizə-immun sisteminə təsirli olan Tibbi-Nəbəvidən bir vasitə --“Qara zirə” (çörəkotu) haqda bildirmək istərdim. Bu dəyərli bitki ilə bağlı dünyanın müxtəlif ölkələrində aparılmış tədqiqatlarda onun şəfalı təsiri aşkarlanıb və immuniteti gücləndirir. Odur ki, bu vasitədən bol-bol istifadə olunması məqsədəuyğundur.\nQaraciyəri yeniləyən, bərpa edən ən effektiv müalicə üsullarından biri də oruc tutmaqdır. Qaraciyər enerji deposudur. 6--7 saat ac qaldıqdan sonra orqanizm qaraciyərdəki ehtiyat enerjidən istifadə etməyə başlayır. Bu zaman yüngül ürəkbulanma, halsızlıq olması təbiidir. Çünki qaraciyər istirahətlə yanaşı, həm də daxilindəki enerjini yeniləyir. Aclıq zamanı xolesterin və triqliseridlərin səviyyəsi (damarların daxili divarını tutmuş yağlar) normallaşır. Pankreatitdən əziyyət çəkənlər üçün də oruc faydalıdır, sahurdan 6--7 saatdan sonra fermentativ aktivlik azalması ilə ferment ifrazı olmadığından, özünü yandırmadığından, mədəaltı vəzin bərpasına imkan yaranır. Damarların divarlarında infarkt və ateroskleroza səbəb olan yığılmış xolesterol, toksin və ərp təbəqəsinin əridilməsi ağızdan bəzən dəridən də aseton qoxusunun olması ilə müşahidə edilir və sonradan tədricən aradan qalxır, nəticədə damarlar elastikləşir. Mədənin həcminin azalması da həddindən artıq yeməyin qarşısının alınması baxımından faydalıdır.\nBeynin qanla yaxşı təchiz olunması yaddaşa faydalıdır, belə ki, ac qaldıqda beyinin koqnitiv (təfəkkür, yaddaş və s.) funksiyaları xeyli yaxşılaşır. Maraqlıdır ki, bir çox dahi yazıçılar, musiqiçilər, rəssamlar bu üsuldan istifadə edirdilər -- öz əsərlərini yazmazdan əvvəl ac qalırdılar.\n- Orucun immun sistemini yeniləməsi barədə hansı elmi araşdırmalar var?\n- Yaponiyalı bioloq Yoşinori Ohsumi oruc tutmağın insan səhhətinə faydalı olduğunu elmi tədqiqatlarla isbat edib. Alim apardığı bu araşdırmalara görə 2016-cı ildə Nobel mükafatına layiq görülüb. Yapon bioloqun araşdırmasının əsas mövzusu hüceyrələrin öz-özünü yeniləməsi idi. Dr. Ohsumi bütün işlərində, bədəni, toksik hüceyrələri bölməyə və tullantılardan xilas olmağa təşviq etmək üçün aclığı və orucu istifadə etdi. O, yenilənmə prosesinin oruc zamanı daha mükəmməl və sürətlə həyata keçməsini sübut edib. "Oruç ve Otofaji” (Yunanca “Avto”, “Phagein”-“Öz-özünü yemək”) arasındakı əlaqə, otofajinin (faqositozun) vücuda önəmli təsirləri barədə açıqlamalar olmuşdu. Ohsumi insan hüceyrələrinin tullantılarından xilası üzərində işləyirdi. Kaliforniya Universiteti Herontoloji və Bioloji Elmlər Professoru Uolter Lonqo orucun kök hüceyrələrə "Aktiv ol" əmri verərək, onların immunitet sistemini yenilədiyini müdafiə edir. Ankara Onkoloji Tədris və Araşdırma Xəstəxanasının əməkdaşı dr. Olcay Kandemir Sakarya Universiteti Biologiya fakültəsində keçirdiyi “Orucla bağlı tibbi araşdırmalar və diet proqramlarına orucun təsiri” adlı konfransda bu mövzuya toxunub, oruc tutmağın faydalarından danışıb. Alim qeyd edib ki, oruc tutmaq tibbi terminologiyada “Intermittent Fasting” adlanır. Müəyyən müddətdə ac qalmağın bütün dünyada həkim-dietoloqların məsləhətləri sırasında yer almasına da diqqət mərkəzinə çəkən Olcay Kandemir deyib: “Gün ərzində yemək saatlarının arasını uzatmaq lazımdır. İki yeməyin arasında ən azı 6--8 saat zaman boşluğu olmalıdır. Tərkibindən, kalorisindən asılı olaraq qidanın həzmi 3-4 saatdan 8 saatadək dəyişə bilər. Sonra daxili enerjidən istifadə olunduqda bu çəkinin azalmasına və nəzarətdə saxlanmasına səbəb olur.\nBir sözlə, aclıq zamanı immun sisteminin fəaliyyəti yaxşılaşır. Məhz bu səbəbdən soyuqdəymə xəstəlikləri zamanı həkimlər daha az yeməyi, çəkini azaltmağı və çox maye qəbul etməyi tövsiyə edirlər. Orqanizm təmizlənir və cavanlaşır, dərinin rəngi yaxşılaşır, xərçəng riski azalır, ürək və qan damarları daha sağlam olur, arterial təzyiq tənzimlənir, orqanizmdə iltihablar azalır, bir sözlə yeni bir immun-mühafizə sistemi yaranır. Oruc tutmaqla bədən və ruhumuz təmizlənir, saflaşır.\nATU-nun mətbuat xidmətinin materialı əsasında hazırladı:\n22 May 2020 10:02 - XƏBƏRLƏR


Valideyn-övlad münasibətlərinin - Dərslik II cild Azərbaycan Respublikası Təhsil Nazirliyinin 14. 12. 2011- ci IL tarixli\n12.3. Ailə tərbiyəsində əsas vəzifələr Şəxsiyyətin əsasını qoyan cəmiyyətin struktur vahidi ailədir. Ailə\nAilənin vəzifələri aşağıdakı sxemdə verilmişdir: Ailə tərbiyəsinin məzmunu\n12.4. Ailə tərbiyəsinin pedaqoji prinsipləri Ailədə uşaqların tərbiyəsində aşağıdakı pedaqoji prinsiplərə əməl edilməlidir\n2. Ailə tərbiyəsində uşaqların temperament tipləri\n3. Fərdi yanaşma prinsipi\n4. Hörmət və tələbkarlıq prinsipi.\n5. Tərbiyəvi təsirlərdə vahidliyin gözlənilməsi prinsipi.\n6. Sistemlilik və ardıcıllıq prinsipi.\n7. Ailə münasibətlərində nikbinlik prinsipi\n8. Ailədə böyüyən insana humanist və qayğıkeş münasibət prinsipi.\n9. Uşaqların hamısını bərabərhüquqlu görmək və ailənin həyat fəaliyyətinə onları cəlb etmək prinsipi. A\n10. Tələblərdə ardıcıl olmaq və mümkün olmayanı tələb etməmək prinsipi.\nPedaqoq və psixoloq alimlər valideyn davranışının aşağıdakı göstəricilərini fərqləndirirlər


Ərini öldürməkdə ittiham edilən qadına 18 il iş kəsildi » Sumqayit.TV\nƏrini öldürməkdə ittiham edilən qadına 18 il iş kəsildi\nBakıda əri Araz Sofiyevi xüsusi amansızlıqla qətlə yetirməkdə təqsirləndirilən Rəna Sofiyevanın cinayət işi üzrə məhkəmə araşdırması davam etdirilib.\nSumqayit.tv Musavat.com-a istinadən xəbər verir ki, R.Sofiyevanın cinayət işi Bakı Ağır Cinayətlər Məhkəməsində hakim Əfqan Hacıyevin sədrliyi ilə araşdırılıb.\nSonuncu məhkəmə iclasında hökm oxunub.\nHökmə əsasən Rəna Sofyeva 18 il müddətinə azadlıqdan məhrum edilib.\nBildirək ki, Rəna Sofiyeva qətiyyən özünü təqsirli bilmir.\nBu sözdən sonra Araz əsəbiləşib “nə istəyirsən məndən olanım budur, artıq yoxumdu”- dedi, həmin şəxs də “sənə demişəm axı sakit ol, yoxsa ikinizi də kəsərəm”,- deyə cavab verdi.\n13-07-2021, 17:59 36


Qaraçıların Aşura gündəliyi: Uşaqların manat oğurluğu, böyüklərin “pesok” savaşı | Hafta.az\nQaraçıların Aşura gündəliyi: Uşaqların manat oğurluğu, böyüklərin “pesok” savaşı\n16:33 10.09.2019 Müəllif:Tural Turan\nBu gün Aşura idi. Təzəpir məscidində bir izdiham var idi, gəl görəsən. Sinə döyən kim, moziyə qulaq verib, yanındakılarla söhbətləşən kim... Məscidin içindən fərqli olaraq bayırda daha çox rənglilik vardı. Aşağıda qan vermə aksiyası, pilləkanlardan yuxarıda – həyətdə isə sinə vurma, nəzirpaylama ritualları...\nƏvvəlcə əlsiz-ayaqsız dilənçilər əllərində torba dayanmışdılar. Səsləri çıxmırdı. Bizimkilər idi. Kimi qənd, şəkər tozu verirdi onlara, kimi də qara çay uzadırdı. Götürürdülər.\nİlk epizod: dartışdırılan şəkər tozu...\nBirdən ara qarışdı. Məscidin həyətinə dəstə-dəstə qaraçılar tökülüşdü. Özü də oğullu –uşaqlı... Bir də onu gördük ki, bizimkilər utandığından bir kənara çəkildilər.\nQaraçı qadınlar nəzir paylayanların əlindən çuvalları zorla almağa başladılar. Hətta epizodların birində şəkər tozunun qoyulduğu “pinqivin” sellofan cırıldı. Məscidin par-par yanan döşəməsinə töküldü. Axırda nəzir paylayan xanım çuvalın hamısını ona verib sakitcə geri çəkildi. İki qaraçı uşağı isə yerə tökələn bir-iki ovucluq şəkər tozunu xışmalayıb ciblərinə tökdülər.\nBaşqa bir epizod...\nUzun boylu, üzü nazik tüklü, qara eynəkli, ağ köynəkli bir kişi cibindən təxminən 7-8 ədəd birmanatlıq əskinas çıxardı. Məscid divarının önündə dayananlara paylamağa başladı. Elə bu dəm iki qaraçı uşağı nəzir paylayan kişiyə yaxınlaşdı. Kişi hərəsinə bir manat verdi. Növbəti manatlığı dizi üstə oturmuş gözü görməyən bir cavan oğlana uzatdı. Elə bu dəm qaraçı uşağı gözləri görməyən gəncin əlindən alıb qaçdı. Nəzir paylayan kişi isə əlləri üzündə bu şalvarı dizdən cırılmış uşaqlara baxa –baxa yenidən əlini cibinə atdı.\nSinə vurma mərasimi dairəvi səddin daxilində keçirilirdi. Aşura mərasiminin əsrlərdir dəyişməyən ritualı bu dəfə də qeyd olunurdu. İnsanlar “ətdən çəpər” çəkmişdilər. Ortada iki nəfər var idi. Biri yeniyetmə, o biri orta yaşlı kişi... Mərsiyə deyirdilər. İnsanlar isə xəfifcə sinə vururdular. Birdən iki qaraçı uşağı insanların ayaqlarının arasından dairəni yarmağa çalışdılar. İlk cəhdləri alınmadı. Bir neçə cəhddən sonra 10-12 yaşlı uşaqlar istədiklərini bacardılar. Baxdılar ki, sadəcə sinə vurma mərasimidir. Təəccüblə rituala tamaşa etdilər. Sonra da insanların ayaqlarının arasından geri qayıtdılar.\nMaraqlısı bura qədər olan hissə deyil, bundan sonrasıdır. Azyaşlıların digər dostları dərhal onların üstünü kəsdirdi. Pul tələb etdilər. Deyəsən, yığılan pulları böləcəkdilər. “Çəpəri yaranlar” isə and –aman edirdilər ki, dairəvi yerdə pul paylanılmır. Dostları bu iki “qəhrəmana” inanmadılar. Başladılar tutaşmağa. İnsanların ayaqlarının arasını yerüstü keçid edən həmin qızla oğlanı o ki, var əzişdirdilər. Sinə vurma yaddan çıxdı. Hamı bu balacaların davasına göz kəsdirməyə başladı.\nAşağıda giriş qapısında duran polislər qaraçıların yuxarıdakı haqq-hesablarından xəbər tutan kimi yuxarıya çıxdılar. Qaraçılar necə gəlmişdilərsə, elə də aşağı düşməyə başladılar. Bir azyaşlı oğlan uşağından başqa. Aranın qarışmağından istifadə edib məscidin arxasındakı sütunun dalına gizləndi. Bir az nəfəsini dərdikdən sonra əlini cibinə atdı. Gülə-gülə bir xışma şəkər tozunu ağzına atıb yenidən sinə vuranların arasına qarışdı...


Rusiyanın kosmik aparatlarına dair məxfi materiallar internetə sızdırılıb - Medianews\nNəşr edilib: 2019/05/17 8:37 Rubrika: Dünya Baxış sayı: 95 Müəllif: Editor\nİnternetdə Rusiyanın kosmik aparatları, onların yaradılması və buraxılışı ilə bağlı daha əvvəl məlum olmayan informasiyalar paylaşılıb.\nVesti.ru xəbər verir ki, peyklərin bir sıra elementlərini hazırlayan “Roskosmos”un tərkibindəki “Saturn” şirkəti informasiyanı təsdiqləyib və paylaşımı qeyri-qanuni adlandırıb.\n“Məlumat qanunsuz olaraq yerləşdirilib. Biz məlumatı kimin paylaşmasını müəyyən etmək üçün müvafiq addımlar atacağıq”, – “Saturn”un baş konstruktoru Sergey Lixonosov bildirib.\nQeyd edək ki, dünən Rusiyanın “Roskosmos” kosmik agentliyinin top-meneceri Yuri Yaskinin ölkədən qaçması barədə xəbər yayılıb.\nMəlumatda qeyd edilir ki, Yuri Yaskinin rəhbərlik etdiyi mərkəz “Roskosmos”un “beyni” sayılacaq qədər önəmli müəssisədir.


"Putin ona ümid edirdi ki , Ukrayna xalqı və dövləti qorxub özü təslim olacaq" - AMİP LİDERİ | Analoq.az\nAna səhifə/Digər/Müsahibə/“Putin ona ümid edirdi ki , Ukrayna xalqı və dövləti qorxub özü təslim olacaq” – AMİP LİDERİ\n1. 371 1 dəqiqə oxundu\n“Artıq müəyyən mərhələdən sonra bu ölkənin dağılma prosesi başlayacaq…”\n“Hesab edirəm ki, Rusiya rejimi bu qondarma layihəni həyat keçirə bilməyəcək. Çünki artıq Ukraynada bu azğınlaşmış dövlətin buynuzunu da, dişini də sındırıblar. Digər tərəfdən, qarşısına qoyulan məqsədləri həyata keçirmək üçün Rusiyanın resursları, ehtiyatları kifayət etmir”. Bu fikirləri AMİP lideri, istiqlalçı deputat Etibar Məmmədov Moderator.az əməkdaşının “Beynəlxalq ictimaiyyətin təpkilərinə rəğmən Ukraynada məkrli məqsədlərinə çatmaq üçün hər cür vəhşiliyə, kütləvi qırğınlara əl atan putinizmin bu minvalla “SSRİ-2” layihəsini həyata keçirmək təhlükəsi varmı?” sualını cavablandırarkən ifadə edib.\n“Putin ona ümid edirdi ki, elə ilk genişmiyaslı hücumdan və kütləvi qırğınlardan sonra Ukrayna xalqı və dövləti qorxub özü təslim olacaq. Lakin bu, baş vermədi. Və hazırda Moskvanın əlində olan qüvvələr də kifayət etmir ki, bu işğalı davam etdirib həyata keçirsin. Ukrayna kimi ərazicə də böyük ölkəni ilk mərhələdə işğal etmək üçün ən azı yarım milyonluq ordu, silahlı qüvvə lazım idi. Rusiya isə maksimum 200 minlik qoşun toplaya bilib ki, onun da yarısını, demək olar ki, itirib. Və yeni qoşunlar toplamaq, onları təlimlərdən keçirmək öz daxilində böyük vəlvələ və təlatümlərə səbəb ola bilər. Çünki ilk gündən Ukraynaya təcavüzə müharibə yox, “xüsusi əməliyyat” adı qoyublar. Hətta bundan sonra Kreml müəyyən sayda canlı qüvvə toplaya bilsə belə, onlar üçün pul vəsaiti, ərzaq, silah, texnika və s. lazımdır”- açıqlamasının ardında bunları söyləyən partiya sədri dünyanı gözləyən başlıca təhlükədən də danışıb.\n“Tutaq ki, Moskva lap 500 minlik ordu topladı və Ukraynanı işğal etdi, amma işğal etdiyi ərazini saxlamaq üçün yenə də bir o qədər əlavə resursu olmalıdır. Yəni hər şəhərdə qarnizonlarını yerləşdirməlidir və onları tabelikdə saxlamaq üçün qüvvələr cəlb etməlidir. İkincisi vurub dağıtdığı ölkəni bərpa etmək və gələcəkdə idarə etmək üçün yenə də vəsait xərcləməlidir. Bunun üçün isə bugünkü Rusiyanın nə vəsaiti, nə pulu, nə ordusu, nə də texnikası var. Yəni artıq müəyyən mərhələdən sonra bu ölkənin dağılma prosesi başlayacaq. Bu saat əsas təhlükə odur ki, Putin rejimi dünyanı Rusiyanın dağılacağı təqdirdə nüvə silahıyla bütün planeti dağıtmaqla qorxudur. Amma artıq Rusiyanın daxilindəki qüvvələr bunun qarşısını almalı və yaxın zamanda da Putinin özünü neytrallaşdırmalıdırlar”- deyə Etibar Məmmədov vurğulayıb.\n[Ümumi: 2 Ortalama: 3.5]\nParklanma nəzarətçisini döyən qadın sürücü saxlanılıb


Azərbaycan və Türkiyə xüsusi xidmət orqanları birgə əməliyyat keçirib\n2021, 31 İyul, şənbə, Bakı vaxtı 07:22\nAzərbaycan Dövlət Təhlükəsizliyi Xidməti ilə Türkiyə xüsusi xidmət orqanlarının birgə əməliyyat-axtarış tədbirləri keçirdikləri bildirilir.\nBu barədə mayın 16-da Azərbaycan Dövlət Təhlükəsizliyi Xidməti (DTX) məlumat yayıb.\nMəlumatda qeyd edilib ki, 1984-cü il təvəllüdlü Azərbaycan vətəndaşı Saleh Valeh oğlu Adilov Türkiyənin Van şəhərində saxlanılaraq ölkəsinə gətirilib.\n“2008-ci ildə Saleh Adilov tərəfindən dini radikal qruplaşmanın digər üzvləri ilə birlikdə Tərtər rayonunda yerləşən “N” saylı hərbi hissənin döyüş postuna silahlı basqın edilib, 1 əsgər öldürülüb, 1 əsgər ağır yaralanıb və hadisə yerindən müxtəlif silah-sursat oğurlanıb”, açıqlamada yazılıb.\nDTX-nin bildirməsinə görə, Saleh Adilov məsuliyyətdən yayınaraq, ölkə hüdudlarından kənarda qanunsuz fəaliyyət göstərən silahlı birləşmələrin tərkibində iştirak etmək üçün 2009-cu il mayın 14-də Azərbaycan ərazisini İran İslam Respublikası istiqamətində tərk edib.\nİddiyaya görə, oradan isə qaçaq yolla Pakistan İslam Respublikasının Şimali Vəziristan vilayətinə gedərək “Taliban” terror təşkilatının himayəsi altında fəaliyyət göstərən qiruplaşmaya qoşulub,\n2010-cu ildən həmin qruplaşmaya başçılıq edib:\n“ 2014-cü ildə “Taliban” terror təşkilatının vasitəsilə o, gizli yolla Türkiyəyə, oradan isə Suriyaya getmək istəyərkən İran ərazisində yerli hüquq mühafizə orqanları tərəfindən həbs edilib. 2019-cu ildə azad edildikdən sonra Saleh Adilov qeyri-qanuni yolla Türkiyə ərazisinə keçərək orada gizlənib.Hazırda həbs olunmuş Saleh Adilov barəsində cinayət işi davam etdirilir”\nBu açıqlamada yer alan ittihamlara, hələlik, S.Adilov və onun yaxınlarının münasibətini almaq mümkün olmayıb.


8 gün əvvəl itkin düşmüş 19 yaşlı İlahə evə qayıdıb\n8 gün əvvəl itkin düşmüş 19 yaşlı İlahə evə qayıdıb\nİtkin düşmüş Biləsuvar sakini bu gün evlərinə qayıdıb\n"Report"un məlumatına görə, itkin düşmüş qadının dayısı Müqəddəs İmanovun verdiyi məlumata görə, Zeynalzadə İlahə bu gün evə qayıdıb. Həmçinin o, qadının axtarış xəbərin verdiyi üçün "Report"a təşəkkür edib.\nQeyd edək ki, 19 yaşlı rayonun Xırmandalı kənd sakini Zeynalzadə İlahə İqbal qızı 25 iyul tarixində evdən çıxıb və geri qayıtmamışdı. Avqust ayının 1-də o evlərinə zəng edərək Bakı şəhərində olduğunu bildirmişdi.\nBildirək ki, Zeynalzadə İlahə evdən çıxarkən yaş yarımlıq körpəsini və sənədlərini də aparmışdı.\nQadından Biləsuvar Rayon Polis Şöbəsində bu gün izahat da alınıb.\nOğlu ilə evdən qaçan 19 yaşlı gəlin tapıldı Azərbaycanda 19 yaşlı gəlin evdən qaçıb - VİDEO Bakıda itkin düşmüş qızın özünü dənizə atdığı məlum oldu Bu qız bir ay əvvəl evdən çıxıb və geri qayıtmayıb Tovuzda itkin düşən 2 uşaq anası Bakıdan tapıldı Sumqayıtda yoxa çıxan qadının öldürüldüyü məlum oldu Salyanda gənc ana körpəsini də götürüb evdən qaçdı (FOTO) Gəncədə 29 yaşlı qadınla bacısı qızı müəmmalı şəkildə yoxa çıxdı (FOTO)


Rabitə və Yüksək Texnologiyalar Nazirliyinin təşkilatçılığı ilə Bakıda “Açıq hökumət məlumatları” mövzusunda konfrans keçirilib\nRabitə və Yüksək Texnologiyalar Nazirliyinin (RYTN) təşkilatçılığı ilə Bakıda "Açıq hökumət məlumatları" mövzusunda konfrans keçirilib.\n60-dək dövlət və özəl qurumların nümayəndələrinin iştirakı ilə baş tutan tədbirdə "Elektron hökumət" quruculuğunda yeni bir inkişaf mərhələsi sayılan açıq məlumatlar - "www.data.gov.az" haqda təqdimatlar keçirilib, müzakirələr aparılıb.\n"Elektron hökumət" portalının tərkib hissəsi kimi, 2015-ci ildə RYTN-in Məlumat Hesablama Mərkəzi (MHM) tərəfindən yaradılan "www.data.gov.az" portalı dövlət orqanlarının məlumatlar toplusuna və əlavə vasitələrə giriş əldə etmək üçün informasiyaları özündə əks etdirir.\n"www.data.gov.az" portalının əsas məqsədi məlumatların istifadəsi, onların əsasında veb və mobil əlavələrin yaradılması vasitəsilə cəmiyyətə dövlətin idarə edilməsində iştirak etmək imkanının yaradılmasıdır. Eyni zamanda açıq dövlət məlumatlarına rahat giriş imkanı, əlavə dəyərin yaradılması, innovativ ideyaların stimullaşdırılması, təhlil və tədqiqatların asanlaşdırılması, hökumət işinin şəffaflığı və dövlət orqanlarının fəaliyyətinin effektliyinin və səmərəliliyinin artırılması da əsas məqsədlərdəndir.\nMHM-in direktoru Elnar Əsədov isə "Açıq hökumət məlumatları portalı" adlı təqdimatla çıxış edərək, portalın dayanıqlı, təhlükəsiz və standartlara uyğun təşkil edildiyini bildirib. E.Əsədov hazırda portalda 25 adda məlumat, o cümlədən Mədəniyyət və Turizm Nazirliyinin 8, Rabitə və Yüksək Texnologiyalar Nazirliyinin 7, Səhiyyə Nazirliyinin 4, Ədliyyə Nazirliyinin 1, Dövlət Gömrük Komitəsinin 4, "Azərsu"nun isə 1 açıq məlumatının yerləşdirildiyini vurğulayıb.\nGələcək planlardan söz açan E.Əsədov buraya hüquqi, texniki və normativ aktların təkmilləşdirilməsi; dövlət və qeyri-dövlət qurumları tərəfindən açıq məlumatların "data.gov.az" portalına inteqrasiyası; Açıq Hökumət məlumatlarının iqtisadiyyata təsirinin artırılması məqsədilə startapların və sahibkarların fəaliyyətinin stimullaşdırılması; dövlət və qeyri-dövlət qurumları tərəfindən açıq məlumatların təbliğ və təşviqinin gücləndirilməsi kimi hədəflərin daxil olduğunu deyib.\nDaha sonra Rəqəmsal Avstriya Platformasının xüsusi nümayəndəsi Kristian Rup\nAvstriya hökumətinin açıq hökumət məlumatları sahəsindəki təcrübəsindən danışıb.\nHəmçinin, konfransda bildirilib ki, zəruri məlumatlar istifadəçi üçün tam açıq edildikdən sonra dövlət xərclərinə qənaət, sahibkarlığa dəstəyin artırılması, idarəetmədə şəffaflığın təmin edilməsi, startapların stimullaşdırılması, elektron xidmətlərin sayının artması, eləcə də, BMT-nin "Elektron Hökumətin İnkişaf İndeksi" və "Elektron İştirak İndeksi" hesabatlarında ölkəmizin reytinqinin yüksəlməsi kimi müsbət nəticələr əldə olunacaq.


Xidmətlər | Azer -Türk Group\nŞirkətimiz yarandığı gündən müştərilərimizə yüksək keyfiyyətli məhsullar və xidmət göstərərək, davamlı və səmimi tərəfdaşlıqlar qurmağı bacarmışdır.Bizim müştərilərimiz artıq bizim dostlarımızdır.\nYolların infrastrukturunun inkişafı XX əsrin 30-cu illərindən etibarən meydana gəldi və hələdə prioritet məsələ olaraq inkişaf edir. Nəqliyyat şəbəkəsinin inkişafı, yolların dizaynı və inşasında nəqliyyatın maya dəyərinin azaldılmasına və yol təhlükəsizliyinin artırılmasına yönəlmiş ciddi araşdırmalar aparılır. Hal-hazırda bütün ölkələrdə və hökumət səviyyələrində nəqliyyat infrastrukturunun vacib elementlərindən biri olan yol infrastrukturuna böyük diqqət yetirilir.\n«Azər-Türk Group» MMC olaraq yolların nişanlanması, rənglənməsi, təhlükəsizlik bariyerlərinin, modern işıqforların, işıq dirəklərinin quraşdırılması və yollar üçün lazım olan bütün avadanlıqlarla təmin edilməsi, quraşdırılması və texniki qulluğun aparılmasını öz üzərimizə götürmüşük və bunu böyük məsuliyyət və qürurla Azərbaycan və digər ölkə yollarında aparırıq.\nŞirkətimiz dünyanın ən qabaqcıl texnologiyaları ilə işləyən parking sistemlərini ticarət mərkəzlərinin, rezidenslərin, ofislərin, xəstəxanaların və s. qarşısında və ya qarajlarında quraşdırır. Qurduğumuz sistemlər avtomobillərin nömrələrin tanıyır və ödəniş etdikdən sonra bileti oxuyucu aparata yaxınlaşdırmağa ehtiyac qalmadan bariyer özü avtomatik olaraq açılır. Bu və bunun kimi sistemlər parking idarəçiliyinin səmərəliliyini xeyli dərəcədə artırır, nəqliyyat vasitələrinin təhlükəsizliyini gücləndirir, işçi qüvvəsini və maya dəyərini azaldır və saxtakarlığın qarşısını almaqla yanaşı parking meneceri üçün mənfəət və gəlir əldə edilə bilinir.\nTicarət mərkəzləri, otellər, restoranlar üçün havalandırma sistemlərini quraşdırırıq və onların lazımı texniki qulluğunu aparırıq. Quraşdırdığımız havalandırma sistemlərinin texniki xüsusiyyətləri beynəlxalq standartların normalarına tam cavab verir. Havalandırma sistemlərinin mühüm əhəmiyyətli olmasının səbəbi odur ki, bu sistemlərin yoxluğu nəticəsində qapalı yerlərdə karbon qazının və digər zərərli qazlar artır. Bu isə insanların səhhətinə mənfi təsir edir. Havalandırma sistemləri qapalı obyektlərdə zərərli maddələrin aradan qaldırılması və eləcə də oraya təmiz havanın vurulması üçün nəzərdə tutulmuşdur. Əlavə olaraq havalandırma sistemləri daxil olan havanın təmizlənməsini və isidilməsini təmin edir.İnsanların daha zəruri qəbul etdikləri kondisionerlərdən fərqli olaraq havalandırma sistemlərini istənilən layihəli binalara quraşdırmaq mümkündür.\nGünümüzdə parklar yalnız tikiləcək olan sahəni bəzəmək və şəhər mühitinə gözəl bir görünüş vermək üçün deyil, həm də insanların istirahəti üçün lazımdır. Müasir bir şəhəri parksız, meşəsiz və meydansız təsəvvür etmək çətindir. Onların əsas struktur bölməsi yaşıl sahələr, uşaqların və böyüklərin aktiv istirahəti üçün idman alətləri və oyun zonalarıdır. Mühəndislərimiz, texnoloqlarımız və memarlarımız şəhərləri bəzəmək üçün orijinal layihələr hazırlamaq üçün hər cür səylərini göstərirlər. Parklarda abadlıq-quruculuq işlərinin aparılması, uşaq oyun meydançası və böyüklər üçün idman meydançalarının salınması, fəvvarələrin və süni şəlalərin tikilməsi və bunların hamısını yerinə yetirərkən şəhərin ümumi dizaynına xələl gətirməmək əsas iş prinsipimizdir.\nAxar və durğun suların, kanalizasiyaların təmizlənməsi\nDünya üzərindəki suların 97,5%-ni duzlu suyun, 2,5%-i isə şirin suların payına düşür. Şirin suyun isə yalnız 0,3%-i rahatlıqla əlçatan çaylarda, göllərdə və su anbarlarında yerləşir. Su qıtlığı problemi bütün qitələri əhatə edir. 2015-ci ildə Dünya İqtisadi Forumu növbəti onillikdə su qıtlığını ən böyük qlobal risk kimi qiymətləndirdi. Dünya əhalisinin üçdə ikisi (4 milyard nəfər) ildə ən azı bir ay müddətində ciddi su qıtlığı şəraitində yaşamalı olur. Yarım milyard insan isə il boyu ciddi su qıtlığından əziyyət çəkir. Dünyanın böyük şəhərlərinin yarısında su qıtlığı problemi vardır.\nŞirkətimiz tərəfindən tikilən hər bir suların təmizlənməsi müəssisələrində ilk öncə suyun kirlilik analizləri, ağır metal analizləri və Jar testləri aparılır. Laboratoriya cavablarının nəticəsinə görə ən məqbul təmizlənmə prosesləri müəyyənləşdirilir və buna uyğun sistem layihələndirilir. Çirkli suların texniki sulara və şirin sulara çevirilməsi prosesi ən müvafiq üsullarla aparılır.\nXəstəxana avadanlıqları və məhsulları\n«Azər-Türk Group» MMC olaraq ilk növbədə insanların sağlamlığını və təhlükəsizliyini fikirləşirik. Bu səbəbdən dünyanın ən qabaqcıl, keyfiyyətli və standartlara cavab verən, brend markaların xəstəxana avadanlıqlarını və məhsullarını ölkəmizə gətirib insanlarımızın istifadəsinə veririk.\nSəhər çöldən gələn dalğaların və ya quşların sədaları altında oyanmaq. İlk addımınız yerə basmaq və təbiətlə harmoniya içində yaşamaqdır.\n-Az öncə böyük şəhərlərdə yaşayan demək olar ki, hər kəsin xəyallarını dinlədiniz. Öz əllərimizlə yaratdığımız böyük şəhərlərdə hər gün beton, polad və şüşə kimi süni materiallarda boğuluruq və bu tendensiyanı geri qaytarmaq çox çətin görünür. Artan bir tendensiya, bu vəziyyəti bizdən illər əvvəl yaşamış ABŞ və İngiltərə kimi ölkələrdə diqqəti çəkir: Kiçik Ev Hərəkatı. Təkərli evlər 2000-ci illərin əvvəllərində əfsanələr Jay Shafer və Dee Williams tərəfindən populyarlaşdı.\nƏsasən 4 ilə 8 metr arasında dəyişən bu təkərli evlərin ən böyük xüsusiyyəti əlbəttə ki, səyyar olmalarıdır. Bu şəkildə, növbəti ili tək bir yerə bağlı olmadan öz evinizdə olduğu kimi rahat istirahəti sevimli bir bölgədə keçirmək xəyal deyil. Təkərli evlərdə mətbəx, tualet və yataq evinizdə istifadə etdiyiniz keyfiyyət və çəkiyə bərabərdir. Üstəlik, istəsəniz, kiçik evinizdə kondisioner, qabyuyan və soba kimi rahatlıq elementləri də ola bilər. Təbiətin qəlbində olsam da rahatlığından güzəştə gedə bilməyəcəklərini söyləyənlər üçün ideal seçimdir.\nSektorda ən üstün xidməti təqdim edirik\nTicarət mərkəzlərinin tikintisi\nYaşayış binalarının tikintisi\nBakı şəh., Nərimanov r.-nu , Ə.Ağaoğlu 9\n+99412 489 87 52\n+99450/55/70/77 318 35 90\n+99450 278 79 10\nCopyright © 2021 Azer -Türk Group


Adalet.az | Tramvay daha parka getmir... Adalet.az | Tramvay daha parka getmir... Adalet.az | Ədalət -\nTramvay daha parka getmir...\nŞair Qabilin ötən əsrin 60-cı illərində güman etdiyi məsələ təəssüf ki, sonra reallığa çevrildi\n290096 | 2016-08-29 17:43\nOğlu Mahirin işləridi. Atası Qabilin çox məşhur şeirlərindən birini Modern.az-dakı dostlarımızın yadına salıb, onlar da Xalq şairinin bu əsərini sayta yerləşdiriblər.\n"Tramvay parka” gedir” Xalq şairi Qabilin ən populyar əsərlərindən biridi. Şairin yaradıcılığından söhbət düşəndə "Tramvay parka” gedir şeiri həmişə xatırlanır. Xalq şairi Vaqif Səmədoğlu həmkarının bu şeirinə yüksək dəyər verib: "Mənim mənsub olduğum nəslin bir çox şairi Qabilin "Tramvay parka gedir” şeirindən çıxıb. Bu tamvayın içində gəlmişik ədəbiyyata. Bəzimiz biletli, bəzimiz biletsiz”.\nBoynundakı çantanın qayışına toxunur,\nYumulu gözlərindən hər şey açıq oxunur.\nSürücü siqaretin kötüyünü sümürür,\nQaranlığın üzünə bir parça kül üfürür.\nYolda bir sərxoş durur dünyanın ağasıtək\n- Xox… qorxub qaçacağam, kişidir bassın görək.\nQabilin bu şeirini təhlil etmək fikrində deyiləm, ədəbiyyatşünaslar zamanında öz sözlərini deyib, bu əsəri gen-bol təhlil ediblər. Bu şeiri təkrar oxuyandan sonra Bakının tramvaylı günləri yadıma düşdü. Axı bir vaxtlar paytaxtımızın küçələrində həqiqətən də tramvaylar hərəkət edib. İndiki gənclər buna inamasalar da. Yaşlılar isə o dövrdə çəkilən bədii filmlərdəki, kinoxronikalardakı kadrlara baxdıqca Bakının tramvaylı günlərinin xiffətini çəkirlər.\nÖtür dayanacaqlar, tramvay parka gedir.\nMaşın tapa bilməyən sürücüyə əl edir,\nTarixi rəqəmlərə inansaq, XIX əsrin sonlarında Bakı küçələrində polad relslər üzərində hərəkət edən faytonlar-"konqa” fəaliyyət göstərirmiş. O vaxtlar sənaye şəhəri kimi inkişaf etməyə başlayan Bakıda elektriklə çalışan nəqliyyat növünün tətbiqi gündəmə gəlir. Şəhər Duması 1903-cü ildə bununla bağlı qərar da çıxarır. Amma nəzərdə tutulan planı həyata keçirmək mümkün olmur. Yalnız bolşeviklərin işğalından sonra tramvay Bakı küçələrndə görünməyə başlayır, 1924-cü il fevralın 8-də isə ilk elektrik-tramvay yolu paytaxt sakinlərinin və qonaqların istifadəsinə verilir.\nÖtən əsrin 70-ci illərində paytaxtımızda tramvay xətlərinin uzunluğu 102, 5 kilometr olub. Məhz həmin dövrdə bu ictimai nəqliyyat növü Bakının atributlarından birinə çevrilmişdi.\nAdamla dolu olur tramvay səhər-səhər,\nİşə gedir camaat, işə gedir fəhlələr.\nO zaman kim bilərdi ki, gün gələcək, şəhərimizin səsli-küylü küçə və prospektləri tramvay vaqonlarına həsrət qalacaq. Tramvaylar daha parka getməyəcək. Görünür Qabilin şair fəhmi bunu hamıdan əvvəl duyubmuş. Özü də bu populyar şeirin yazıldığı 60-cı illərin əvvəllərində.\n- Sürücülər, sizinlə qurtardıq,- deyəcəklər.\n- Relslərin hamısını çıxardıq,- deyəcəklər.\nVaxt gəldi, zaman yetişdi, şairin dediyi kimi, tramvayı Bakıya yaraşdırmadılar. 2004-cü ildə paytaxtdakı bütün tramvay xətləri söküldü. O vaxtdan tramvay daha parka getmir.\nSon illər gözəlləşən, dəyişən və modernləşən Bakı tramvaysız qalıb. Ekoloji cəhətdən təmiz və təhlükəsiz bu nəqliyyat növünün yeri bu gün əməlli-başlı hiss olunur. Bizim bəzi səlahiyyətli şəxslərin bəyənmədiyi, köhnəlik əlaməti kimi baxdığı tramvaydan dünyanın müxtəlif ölkələrində hələ də geniş istifadə olunur. ABŞ-ın, İngiltərənin, Fransanın, Almaniyanın, Avsrtiyanın, Türkiyənin, Belçikanın, İsveçrənin, Rusiyanın meqapolislərində tramvay əvvəlki tək sərnişinlərin ixtiyarındadı.\nBakı küçələrindən tramvayı qaçaq salanlar deyəsən gec də olsa səhvlərini düzəltmək barədə düşünürlər. Rəsmi açıqlamalara görə, paytaxtın bəzi ərazilərində, xüsusi ilə Ağ Şəhərədə yenə tramvaylar görünəcək. Bu məlumatı ilk dəfə mətbuatda oxuyanda təqvimdə 2012-ci il idi, aradan dörd il ötməsinə baxmayaraq, hələ ki, tramvayları görən olmayıb.\nGörəsən Xalq şairi Qabilin bu sözlərini bir də neçə ildən sonra təkrar edə biləcəyik?


Körpənizin refleksləri nəyi izah edir? » Qadınla.Com - Qadınlar Birİncidir!\nTarix: 19-01-2015, 23:00\nMoro (sıçrama) refleksi Ani vəziyyətlərdə körpəniz, ürkər və sıçrayar. Bunları edərkən özünü arxaya doğru itələyər, qollarını və qıçlarını uzadar sonra özünə tərəf çəkər. Mora, yəni sıçrama refleksi olaraq tanınan bu hərəkəti körpə anidən tərpədildiyində ya da yüksək səsə məruz qaldığında edər. Qeyd etdiyimiz kimi körpə bunu qorxduğu zaman edər və belə vaxda körpənizi sakitləşdirmək üçün, onu qucağınıza alın, üzünü sığallayın. Bu onun xoşuna gələcək. Özünü qorumaq məqsədilə yaranan bu refleks 3-ayından sonra yox olur.\nKörpənizi iki qolunun altından tutaraq, dik mövqedə dayanmasını təmin edin və ayaqlarını yerə dəydirin. Görəcəksiniz ki, körpəniz sanki gedirmiş kimi addım atmağa çalışır. Bu refleksin olması körpənin gələcəkdə gəzməsini asanlaşdıracaq. Əsasən 2-ci ayında itər. loading... 0\nyaa sekildeki korpe coooooxx sirinnnn\ninwallah yayda mende qucagima alaram korpemi Allahin komeyi ile\n20 yanvar 2015 13:08\ntwkler korpem artiq 6aydadur\nallah arzusunda.olan her kese qismet olsun amin...\n19 yanvar 2015 23:51\nInsallah bu hisler bize qismet olar\nallah arzusunda olan herkese nesib etsin insallah amin\nmaraqla oxudum faydali xeberdi\nSitat: Gulu-QeziCAN OXUDUQCA HEYECANLANDIM(((İnwallah tez zamnadada oz korpen olar sen ve senin kimi ovlad hesreti ceken her kesin\n19 yanvar 2015 23:16\nO geriye atmadan cox qoxurame ona gore men yeni dogulmuş uşagi qucaga goturmyr qoxurame\n19 yanvar 2015 23:15\nCAN OXUDUQCA HEYECANLANDIM(((\n19 yanvar 2015 23:06\nALlah arzusunda olan herkese nesib etsin insallah balamin korpeliyini xatirladim bunlari oxuyarken cox sukur mende hesret cekdim sonda yawadim bu gunleri umidinizi ALlahdan asla kesmeyin\n19 yanvar 2015 23:03


Beynəlxalq Avrasiya Mətbuat\nFondu təsisçilərinin iclasında\n«22» iyun 1992-ci il\n«4» sentyabr 1992-ci il\n1.1 Beynəlxalq «AVRASİYA – MƏTBUAT» Fondu, gələcəkdə FOND adlandırılacaq, beynəlxalq müstəqil təşkilatdır.\n1.2 Fondun təsisçiləri jurnalistlər, müxtəlif dövlətlərin nümayəndələridir.\n1.3\tFond hüquqi şəxsdir, onun müstəqil balansı, hesablaşma hesabı, Azərbaycanda manat və valyuta, habelə dünya banklarında valyuta hesabları, dəyirmi möhürü, ştampı, adlı blankları, emblemi vardır.\n1.4\tFondun baş qərargahı Azərbaycan Respublikasının paytaxtı Bakı şəhərində yerləşir.\n2.FONDUN MƏQSƏD VƏ VƏZİFƏLƏRİ\n2.1.\tFondun fəaliyyət predmeti hərbi münaqişələrin baş verdiyi rayonlardan obyektiv informasiyanın toplanması və onun yayılması, regional hərbi münaqişələrin sülh yolu ilə tənzimlənməsi məqsədi ilə həmin regionun tarixi, siyasi və digər aspektlərini öyrənib, təhlil etməkdən ibarətdir. Fondun elmi-tədqiqat fəaliyyəti mümkün silahlı qarşıdurmanın proqnozlaşdırılması və aradan qaldırılmasına yönəldilib.\n2.2\tDağlıq Qarabağda üçüncü qüvvələrin müdaxiləsi nəticəsində beynəlxalq hərbi qarşıdurmanın baş verməsində real təhlükənin yaranması ilə əlaqədar olaraq, Qarabağ probleminin sülh yolu ilə həll edilməsi Fondun fəaliyyətində prioritet istiqamət hesab edilir.\n2.3\tFəaliyyətinin predmetinə müvafiq olaraq Fondun əsas vəzifələri aşağıdakılardan ibarətdir:\na) Müstəqil jurnalistlərin, xalq deputatlarının, Fondun üzvlərinin və işçilərinin döyüş bölgələri rayonlarına səfərlərini təşkil etmək, səfərləri maliyyələşdirmək, döyüş bölgələri rayonlarında olarkən jurnalist və Fond nümayəndələrinin həyatını sığortalamaq, habelə onların təhlükəsizliyinin qorunmasını qismən təmin etmək;\nb) Dünya kütləvi informasiya vasitələri ilə obyektiv informasiyanı yaymaq;\nv) Hərbi əməliyyatlar gedən rayonlardan əldə edilən məlumatların operativ yayınlanması üçün öz informasiya agentliyni yaratmaq;\nq) Qüvvədə olan qanuna uyğun olaraq kitab, jurnal, qəzet və digər dövri nəşrləri çap etmək və yaymaq;\nğ) Fondun fəaliyyəti ilə bağlı olan konfrans, simpozium, seminar, xeyriyyə aksiyalarını və digər tədbirləri təşkil etmək və həmin tədbirlərdə iştirak etmək;\nd) Müstəqil elmi-tədqiqat ekspertizalarının təşkil edilməsi və aparılmasında iştirak etmək;\n3. FONDUN ÜZVLƏRİ\n3.1\tDünyanın istənilən nöqtəsində regional münaqişələrin həll edilməsi və aradan qaldırılmasında mümkün maddi, intellektual və mənəvi köməyini etməyə hazır olan və Fondun Nizamnaməsini tanıyan fiziki şəxslər, habelə əmək kollektivləri onun üzvi ola bilərlər.\n3.2.\tFond öz üzvlərinə Fond adından çıxış etmək hüququ verir və onlar milli zəmində baş vermiş istənilən münaqişəli ölkəyə məlumat toplamaq, xalq diplomatiyasını həyata keçirmək və hərbi münaqişələrin həllinə kömək edən digər işləri həyata keçirmək üçün göndərilə bilərlər.\n3.3\tFond üzvlərinin aşağıdakı hüquqları var:\nğ) Öz qanuni hüquq və maraqlarının qorunması məqsədilə Fonda\n3.4\tFondun üzvləri fəaliyyət göstərdikləri dövlətin daxili və xarici siyasətinə qarışmamaq prinsipinə riayət etməlidirlər.\n3.5\tFondun üzvlyündən çıxmaq istəyən şəxs Fondun İdarə Heyətinə xəbərdarlıq etməlidir.\n3.6\tFondun üzvi olub, ancaq onun fəaliyyətində uzun müddət iştirak etməyən şəxs Fondun üzvi olmaq hüququnu itirir.\n4. HÜQUQİ MÜDDƏALAR\n4.1\tFond öz adından müqavilə bağlaya, əmlak ala, şəxsi qeyri əmlak hüququna malik ola, arbitraj və tretey məhkəməsində iddiaçı və cavabdeh qismində çıxış edə bilər.\n4.2\tFond yalnız öz əmlakı daxilində öhdəliklər üzrə məsuliyyət daşıyır.\n4.3\tFond öz bölmələrini yaratmaq hüququna malikdir.\n4.3.1\tFondun bölmələri Fondun əsas vəsaitləri hesabına vəsaitlərlə\ntəmin edilir, İdarə Heyəti tərəfindən təsdiq edilmiş mövcud Nizamnaməyə, Bölmənin Nizamnaməsinə və digər müddəalara əsasən fəaliyyət göstərir. Bölmənin əmlakı onların ayrı balansında və Fondun müstəqil balansında öz əksini tapır.\n4.3.2\tŞöbənin fəaliyyətinə rəhbərlik Fond tərəfindən təyin edilmiş şəxs tərəfindən yerinə yetirilir. Rəhbər şəxs Fond tərəfindən verilmiş səlahiyyətlər və etibar əsasında fəaliyyət göstərir.\n4.3.3\tBölmələr Fond tərəfindən mövcud qanunauyğunluğa əsasən yaradılır.\n5. FONDUN VƏSAİTLƏRİ\n5.1\tFondun maliyyə vəsaiti aşağıdakı mənbələrdən yaradılır:\n5.2 Maliyyə vəsaiti Fondun hesablaşma hesabına daxil olur. Fondun hesabına daxil olmuş maliyyə vəsaiti müəyyənləşdirilmiş qayda üzrə aşağıdakılar üçün sərf edilir:\n5.3\tFondun daşınan və daşınmayan əmlakı həm şəxsi, həm də icarəyə götürülmüş əmlak hesabına yaradıla bilər. Fondun əmlakı bu Nizamnaməyə zidd olmayan məqsədlər üçün istifadə edilir.\n5.4 Fondun digər vəsaitləri Fond tərəfindən müəyyən edilmiş qanuni qaydada və Fondun məqsəd və vəzifələrinə uyğun olaraq yaradılır və istifadə edilir.\n5.5\tFondun pul, material və digər vəsaitləri kollektiv mülkiyyətdir. Pul, material və digər vəsaitlərin bölüşdürülməsi Fondun sədrlərindən birinin şəxsində idarə heyəti tərəfindən aparılır.\n5.6 Fondun vəsaitləri onun inkişafına sərf edilə bilər.\n5.7\tFondun büdcə ilə bağlı işi mövcud qanuna müvafiq həyata keçirilir.\n6. FONDUN İDARƏETMƏ ORQANLARI\n6.1.\tFondun ali idarəetmə orqanı ÜMUMİ YIĞINCAQdır.\n6.1.1\tÜmumi Yığıncaq 4 ildə bir dəfədən az olmamaqla çağırılır.\n6.2.\tÜmumi Yığıncaq Fondun ali icraedici orqanını – İDARƏ HEYƏTİNİ seçir və onun üzvlərinin sayını təsdiq edir.\n6.2.1\tİdarə heyəti 4 il müddətinə seçilir.\n6.2.2\tHəmsədrlərdən biri bu və ya digər səbəbdən öz vəzifələrini yerinə yetirmək iqtidarında deyilsə, onda Ümumi Yığıncağında növbədənkənar iclasında yeni həmsədr seçilir.\n6.2.3\tİdarə heyəti öz qərarı əsasında Fondun şöbəsini (bölmələrini) yarada və onun rəhbərini təyin edə bilər.\n6.2.4\tHəmsədrlərin hər birinə İdarə Heyətinin Yığıncağında səs vermək hüquqi verilir. İdarə heyətinin qərarı yekdilliklə qəbul edildiyi andan qüvvəyə minir.\n6.3 Fondun əlaqələndirici orqan Koordinasiya Şurasıdır.\n6.3.1 Koordinasiya Şurası Fondun həyata keçirdiyi tədbirlərin işlənib\nhazırlanması və həyata keçirilməsində iştirak edir. İdarə Heyətilə birgə Fondun müəssisə və idarələrinin, habelə fondun digər ölkələrdəki bölmələrinin maliyyələşdirilməsi məsələlərini həll edir.\n6.3.2 Koordinasiya Şurası kollegiyal orqandır və Ümumi Yığıncaq tərəfindən seçilir.\n6.3.3 Koordinasiya Şurasının sədri 4 il müddətinə Ümumi Yığıncaq tərəfindən seçilir. O, İdarə Heyətinin iclaslarında iştirak edə bilər və səsvermə hüququna malikdir.\n7. FONDUN NƏZARƏTEDİCİ ORQANLARI\n7.1.1 Təftiş Komissiyası 5 nəfərlik tərkibdə Ümumi yığıncaq seçilir.\n7.1.2 Təftiş Komissiyası Fondun və onun\nidarələrinin maliyyə fəaliyyətinə nəzarət edir.\n7.1.3 Təftiş Komissiyası 4 ildə bir dəfə hesabat verir.\n7.1.4 Təftiş Komissiyasının sədri Ümumi İclas tərəfindən 4 il müddətinə seçilir.\n7.1.5 Təftiş Komissiyası öz fəaliyyətində müstəqildir və Fondun İdarə Heyətinə tabe deyil.\n8. FONDUN VƏ ONUN BÖLMƏLƏRİNİN LƏĞV EDİLMƏSİ\n8.1\tFondun fəaliyyəti Azərbaycan Respublikasının mövcud qanunvericiliyinə, bu\nNizamnaməyə uyğun Fondun təsisçilərinin qərarı ilə ləğv edilə bilər.\n8.2 Fondun ləğv edilməsi üçün ləğvetmə komissiya yaradılır.\n8.2.1 Ləğvetmə Komissiya Ləğvetmə zamanı Fondun maddi vəsaitlərinin uçotunu aparır\nvə maddi dəyərlər haqqında son qərar verən təsisçiləri xəbərdar edir.\n8.3 Fondun bölmələri Azərbaycan Respublikasının mövcud qanunvericiliyinə, bu Nizamnaməyə uyğun gəlməyəndə Fondun İdarə Heyətinin qərarı ilə ləğv edilə bilər.\n8.3.1 Bölmələrin ləğv edilməsi üçün Ləğvetmə Komissiyası yaradılır.\n8.3.2 Ləğvetmə Komissiya ləğvetmə zamanı bölmənin balansında olan maddi dəyərlərin\nuçotunu aparır və həmin maddi dəyər haqqında son qərar verən İdarə\nHeyətini xəbərdar edir.\nNizamnamə 22 iyun 1992-ci ildə təsis yığıncağında qəbul edilmişdir.


Soyuducularin Qiymeti | Kontakt Home-da Sərfəlidir ✔\nSoyuducularin qiymeti bir çox alıcı üçün əsas göstərici olur. Lakin soyuducu alərkən sadəcə qiymətinə deyil, keyfiyyətinə və funksionallığına diqqət etmiş olsanız, uzun illər cihazdan rahatlıqla istifadə edə bilərsiniz.\nYeni bir məhsul alərkən, hər kəsin əsas diqqət etdiyi bir amil olur. Bəziləri qiymətə uyğun məhsul seçərkən, bəziləri ən son model cihazların axtarışında olur, digərləri isə ehtiyaclarını ödəyəcək ən münasib məhsulu axtarır. Əslində isə, ehtiyaclarınızı düzgün təyin etmiş olsanız, bu zaman həm də sərfəli qiymətə məhsul tapa bilərsiniz. Soyuducularin qiymeti, bir sıra amillərlər asılı olaraq dəyişir. Cihazın hansı xüsusiyyətlərə sahib olması, dizaynı və hətta rəngi belə qiymətə təsir edir. Son zamanlarda ənənəvi ağ soyuducu modellərindən əlavə, fərqli rənglərdə soyuduculardan da istifadə olunur. Müasir dövrdə soyuducuların bir çox növləri və modelləri satışdadır. Harda və necə istifadə olunmağından asılı olaraq, fərqli ölçü və funksionallıqda bazara çıxarılan soyuducularin qiymeti arasında da fərqlər kifayət qədərdir.\nSoyuducu BEKO DSMV 5280MA0 W\nSoyuducu BEKO RCNK 365E20 ZW\nSoyuducu BEKO RCNK 400E20 ZGB\nSoyuducu BEKO RCNK 400E20 ZGR\nSoyuducu BEKO RCNK 400E20 ZW\nSoyuducu BEKO RCNK 400E20 ZX\nSoyuducu BEKO RDNE 43W (Ağ)\nSoyuducu BEKO RDNE 43X (Gümüşü)\nSoyuducu Soyuducu Bosch KGN56ABF0N\nSoyuducu HOTPOINT BCB 8020 AA F C\nSoyuducu Indesit TT85.001\nSoyuducu Samsung RB36T774FSA/WT (Gümüşü)\nSoyuducu Samsung RB36T774FEL/WT (Bej)\nSoyuducu LG GA-B509CMQM (Gümüşü)\nSoyuducu Gorenje NRK6202CLI\nSoyuducu Bosch KAG93AI304 (Gümüşü)\nSoyuducu HOFFMANN NF-175SI (Gümüşü)\nSoyuducu HOFFMANN NF-176ID (Gümüşü)\nSoyuducu LG GA-B509SBUM (Qrafit)\nSoyuducu Electrolux ENN93111AW\nSoyuducu LG GN-C752SGG\nSoyuducu HOFFMANN DTF-850WN\nSoyuducu Bosch KUR15A50NE\nSoyuducu HOFFMANN DFTN-143S\nSoyuducu HOFFMANN DFTN-143W\nSoyuducu Samsung RT53K6651SL/WR\nSoyuducu Electrolux EAL6142BOX\n-540AZN nağd alışa\n-380AZN nağd alışa\nSoyuducularin qiymeti hansı səbəblərdən dəyişir?\nSoyuducularin qiymeti, hər bir məişət texnikasında olduğu kimi dəyişir. Yəni, keyfiyyət və üstünlüklər artdıqca, qiymətlər də ona paralel olaraq artır. Satışda olan məhsulların çoxluğu və markalar arasında olan rəqabət, soyuducuların qiyməti məsələsinə, ciddi təsir edir.\nHər bir müştəri yeni bir məhsul alərkən, çalışır ki, ən yaxşı seçimi etsin. İlk olaraq qiymətə diqqət edirsinizsə, büdcənizə uyğun məhsullar arasında keyfiyyətinə görə ən yaxşısını seçməlisiniz. Soyuducularin qiymeti, həm də onun istehsal ilindən və markasından da asılıdır. Kontakt Home mağazalarında soyuducularin qiymeti olduqca sərfəlidir. Siz buradan həm nağd, həm də hissə-hissə ödənişlə istədiyiniz bir çox məhsulu əldə edə bilərsiniz.\nLG soyuduculari qiymetleri LG soyuducu LG soyuduculari Hitachi soyuducu Hitachi soyuducu qiymetleri Midea soyuducu Hotpoint Ariston soyuducu Ariston soyuducu Soyuducu LG Samsung soyuduculari Soyuducu Samsung Hoffmann soyuducu Balaca soyuducu Ucuz soyuducular No frost soyuducu Soyuducularin qiymeti Soyuducu qiymetleri 2021 Kontakt Home soyuducu Xaladenikler Xaladelnik satilir Soyuducularin satisi Xaladelnik satisi Soyuducu satisi Soyuducu satilir Soyuducuların qiyməti Kreditlə soyuducular Soyuducular Holodilnik Xaladelnik qiymetleri Soyuducularin qiymetleri Soyuducularin kreditle satisi Kreditle soyuducular Soyuducular qiymeti Xaladenik qiymetleri Soyuducu qiymetleri Soyuducular ve qiymetleri Soyuducu novleri Soyuducu kreditle Yataq örtüyü Ev və bağ Nəqliyyat Uşaqlar üçün hədiyyələr Qələmlər


Tünzalə Ağayeva kovboy oldu - fotolar » Qadınla.Com - Qadınlar Birİncidir!\nTünzalə Ağayeva kovboy oldu - fotolar\nTarix: 8-01-2016, 12:21\nƏməkdar artist Tünzalə Ağayeva film təqdimatına qatılıb. Müğənni başına papaq qoyub, əlinə silah alıb fotokamera qarşısına keçib. T.Ağayeva əməkdaşımızla söhbətində aktrisalıq sevgisindən bəhs edib:\n"İkinci dünya müharibəsi mövzusundan bəhs edən filmləri sevirəm. Bir neçə dəfə filmə çəkilmək təklifi almışam. Biri yerli, digəri əcnəbi rejissor idi. Açıq-saçıq səhnələr olduğu üçün razılaşmadım. Düşünürəm ki, komediya filmində oynaya bilərəm. Yumor hissim var, düzdür, bunu ictimaiyətdə az göstərirəm. Həyatda gerçəkləşməyən iki arzum var: məşhur müziklda rol almaq və filmə çəkilmək”.\nT.Ağayeva "Səs Azərbaycan” yarışmasından da danışıb. Müğənni oradakı tələbələri ilə layihələr hazırlayacağını bildirib.\nTünzalə Ağayeva qızının şəklini paylaşdı - FOTO\nTünzalə Ağayeva qırmızıya və qaraya büründü - FOTOSESSİYA\nTünzalə Ağayeva dəyişib belə oldu – FOTOLAR\nTünzalə Ağayeva dəyişib belə oldu - fotolar


Ağcabədidə Laçının işğalının 27-ci ildönümü qeyd olunub\n15:00 17 May 2019\nAğcabədidə Laçın rayonunun işğalının 27-ci ildönümü qeyd olunub.\nONA-nın Qarabağ bürosunun xəbərinə görə, Taxta körpü qəsəbəsində təşkil olunan tədbirdə laçınlıların kompakt şəkildə məskunlaşdığı obaların yüzlərlə sakini iştirak edib.\nBir araya gələn laçınlılar torpaqların bütövlüyü uğrunda şəhid olan vətən oğullarının xatirəsinə ucaldılan abidə kompleksini ziyarət ediblər.\nLaçın Rayon İcra Hakimiyyəti başçısının müavini İlqar İlyasov jurnalistlərə açıqlamasında bildirib ki, işğal nəticəsində Laçın rayonun 365 nəfər hərbi və mülki sakini həlak olub və ya itkin düşüb. Həmin vaxt öz yurdunu tərk etmək məcburiyyətində qalan 66 min nəfər laçınlı ölkənin 58 şəhər və rayonunda məskunlaşıb. Hazırda Laçın rayonu əhalisinin sayı 76 600 nəfərə çatıb. 15 min laçınlı ailəsi mənzillə təmin olunub. Azərbaycan Prezidenti İlham Əliyevin tapşırığı ilə yaxın zamanlarda laçınlı məcburi köçkünlərin həyat şəraitinin yaxşılaşdırılması üçün 245 ailəlik yeni qəsəbənin tikilməsi planlaşdırılır.\nLaçın rayon Şəlvə ərazi nümayəndəliyinin Dambulaq kənd sakini Məmməd Süleymanov ONA-ya açıqlamasında köçkün düşdükdən sonra 15 il birotaqlı torpaq daxmada qaldığını deyib: “Bu gün Laçının işğalından 27 il keçir. Dəniz səviyyəsindən 3594 metr hündürlükdə yaşıl dağlarda yaşayıb, saf bulaq suyundan içdikdən sonra 27 ildir aranda, şoran torpaqlarda torpaq daxmalarda yaşayırıq. Soydaşlarımızın çoxu böyük şəhərlərdə hündür binalarda yaşamaq məcburiyyətində qalıblar. Onların çoxu mənzillə təmin olunsa da, hələ də şəraitsiz vəziyyətdə yaşayan ailələr var”.\nVağazin obasında məskunlaşan Vüqar Abbasəliyev ONA-ya bildirib ki, uzun illər topladıqları var-dövlət 1992-ci ilin mayın 17 də bir gecədə ermənilərin əlinə keçib. İlkin olaraq yerdənqazma damlarda yaşayıblar. İllər sonra onlara qismən şərait qurulub: “27 ildir biz bu yerlərdə yaşayırıq və ya yaşamaq məcburiyyətində qalmışıq. Hazırda mal-qara saxlayırıq. Lakin Laçın işğaldan azad olsa, bir gün də burda qalmayacağam. Ailəmi də götürüb gedəcəyəm. Mən var-dövlət istəmirəm, mən torpağımı, Laçınımı istəyirəm”.\nQeyd edək ki, 1992-ci il mayın 17-də gecə Şuşa şəhərinin Turşsu deyilən ərazisindən və Ermənistanın Gorus rayonu istiqamətindən hücuma keçən erməni ordusu mayın 18-də Laçını işğal edib. Beləliklə, Laçın rayonunun 1835 kvadrat kilometr ərazisi, rayonun 1 şəhəri və 121 kəndi Ermənistan ordusunun nəzarətinə keçib.\nErmənistan tərəfindən rayonda dövlət və özəl mülkiyyətə ciddi zərər yetirilib. 217 mədəniyyət, 101 təhsil, 142 səhiyyə müəssisəsi, 462 ticarət, 30 rabitə, 2 avtonəqliyyat və müxtəlif təyinatlı istehsal müəssisələri talan və məhv edilib. İşğal nəticəsində əhaliyə və dövlətə 7,1 milyard ABŞ dolları ziyan dəyib.\n54 dünya, 200-dən çox yerli əhəmiyyətli tarixi abidə vandalizmə məruz qalıb. VI əsrə aid Alban Ağoğlan məbədi, 14-cü əsrə aid Məlik Əjdər türbəsi, Qaraqışlaq kəndində məscid, Zabux kəndində qədim qəbiristanlıq bunların sırasındadır. Laçın Tarix-Diyarşünaslıq Muzeyinin 5 mindən çox eksponatı ermənilər tərəfindən talan olub. Qızıl, gümüş və tunc sikkələrdən ibarət qədim kolleksiya ermənilərin əlinə keçib.\nTeqlər: Laçın. Ağcabədi bütün xəbərlər


Bir millət, iki dövlət: Koreya\nŞimali Koreyada bayram mərasimi\nİndi bütün dünyanın diqqət mərkəzində olan Şimali Koreya təbiəti, tarixi, mədəniyyəti, siyasi quruluşu və siyasəti ilə çağdaş Azərbaycana bənzəmir. Üstəlik onların nefti və qazı, Azərbaycanın isə nüvə silahı yoxdur. Bir söz, fərq çox, oxşarlıq az.\nKoreyanın Əmək Parityasının qurultayında hamı baş katib Kim Çen İrin kiçik oğlu Kim Çen Unun yeni baş katib olacağını gözləyirdi. Olmadı. Amma Çen Unu general təyin etdilər. Onun ya 27, ya da 28 yaşı var. Yaş nə üçünsə dövlət sirrinə çevrilib.\nGenerallıq öz yerində, az sonra Çen Un yekdilliklə hakim partiyanın Mərkəzi Komitəsinin üzvü, həm də Mərkəzi Hərbi Komitənin sədr müavini seçildi. Ona qarşı çıxış edən, əleyhinə səs verən tapılmadı. Qüzey Koreyada deyirlər ki, oğul dahi atasına oxşayıb, atası isə öz növbəsində öz atası – vaxtilə baş katib olmuş Kim İr Senin istedadını irsən götürüb.\nMillət atası və rəhbəri Kim Çen İri Simalda Böyük Lider, Rəhbərliyin Dahisi ya da Dahi Rəhbər adlandırırlar. Tam ciddi. Dövlətin rəsmi ideologiyası isə çuçxe ideyalarıdır. Baba, ata, oğul bir ağızdan deyirlər ki, çuçxe - "mərkəzində insan duran fəlsəfi ideologiyadır". Çuçxe elə böyük təlimdir ki, bütün ölkə onu yaradanın şəkli, heykəli ilə doludur.\nOğul ilə birlikdə baş katibin bacısı və kürəkəni də yüksək vəzifələrə təyin olunublar. Görünür, təcrübəsiz Çen Unun "təcrübəli" bibisinin məsləhətinə ehtiyacı var.\nÇen Unun sevdiyi iki şey var - basketbol və onun dahiliyinə inanmayıb baş əyməyənləri yox etmək. Bəlkə elə buna görə əleyhinə səs verən tapılmadı?\nDahi Rəhbərin oğlu həqiqətən də dahi olmalıdır. Ən azı. Əvvəla, o, atasının oğludur. İkincisi, atasının yanında olmaqla çox şey öyrənib. İndi atom bombasının "qırmızı düymə"si də əlinin altında olacaq. Dünyanın canına vəlvələ düşüb.\nQüzey Koreya ağır böhran astanasında, xalq aclıq içidədir, narazılıq artır. Bəs demokratiya və bazar iqtisadiyyatı olan Güney Koreyanı necə tanıyırıq? Samsung, Hyundai-Kia, LG-ni dünya tanıyır. Davam etməyə dəyər?\nHansı ağıllı deyib ki, hər bir xalq öz hökmdarına layiqdir? Koreyalılar yarım əsr bundan əvvəl ikiyə bölünmüş bir xalq, eyni bir millətdir. Cənubda - demokratiya və bazar iqtisadiyyatı olan yerdə seçkilər, rəqabət, azadlıq, inkişaf, firavanlıq, əmin-amanlıq, halallıq, xoşbəxtlik var. Şimalda - Çuçxe ideyaları olan yerdə heç bir rəqabət və seçki yoxdu, amma əvəzində rüşvət, yaltaqlıq, yalan, monopoliyalar, zorakılıq, saxtakarlıq, siyasi məhbuslar var. Əsas da gerilik, aclıq, qıtlıq - nefti yoxdu axı bədbaxtların. Amma ölkə böyük şəkillər, heykəllərlə doludur. Bir də təriflər, "Dahi Rəhbər", "dahi atasının oğlu”, “atasının qabiliyyətini götürüb" və sair kimi ifadələr. Nəyi xatırladır bu?..


qtv.az — Azərbaycan mediasının pressinqləri Ukraynada öz təsirini bir daha göstərdi\nAzərbaycan mediasının pressinqləri Ukraynada öz təsirini bir daha göstərdi\nДек 24, 2016adminSİYASƏTКомментарии к записи Azərbaycan mediasının pressinqləri Ukraynada öz təsirini bir daha göstərdi отключеныLike Baxılıb:9\nSamir Adıgözəlli: «Xarkovdakı soydaşlarımıza yönəlik hadisə ilə bağlı biz sizin qəzet və saytınızda çıxan məqalələri oradakı diasporumuz arasında geniş yaydıq»\n«Bəli, bu cür mövzularda media pressinqinin mühüm rolu olur»\nUkraynanın Xarkov şəhərində azərbaycanlı iş adamlarına hücum və talan törədilməsi ilə bağlı cinayət işi başlanıb. Bu barədə APA-ya hücuma məruz qalan iş adamı Vüqar Kərimoğlu məlumat verib. O bildirib ki, hadisəni törədən «Azov» batalyonunun üzvləri barəsində Ukrayna Milli Polisinin Xarkov şəhər Şevçenko rayon şöbəsində Cinayət Məcəlləsinin silahlı basqın, talama, fiziki və maddi zərər maddələri ilə cinayət iş başlanıb, hadisəni törədənlərin müəyyən edilməsi üzrə əməliyyat qrupu yaradılıb.\nV.Kərimoğlunun sözlərinə görə, hadisəni törədən xüsusi təyinatlılar maskalı olduqlarına görə onların kimliyi hələlik bilinmir: «Hücuma məruz qalan azərbaycanlı iş adamlarından mən və daha bir nəfər Azərbaycan vətəndaşı, ikisi Ukrayna vətəndaşı, biri isə Gürcüstan vətəndaşıdır. Biz ötən gün polisdə olduq, etirazımızı, etnik zəmində hücuma məruz qalmağımızdan ciddi narahatlıq keçirdiyimizi bildirdik. Bundan sonra cinayət işi açıldı, məsələnin Milli Polisin nəzarətində olduğunu dedilər. Bu gün də bizi polisə çağırıblar».\nV.Kərimoğlu bildirib ki, məsələ ilə bağlı Azərbaycanın Xarkovdakı Konsulluğuna müraciət ediblər: «Bizim ciddi hüquqi dəstəyə ehtiyacımız var. Hücuma məruz qalmışıq, bütün əmlakımızı talan ediblər, etnik zəmində təhqir olunmuşuq, külli miqdarda zərər görmüşük. Xarkovdakı Azərbaycan diasporundan başqa heç kim bizimlə maraqlanmır. Bilirik ki, «Azov»un hərbçilərini üstümüzə göndərən ermənilərdir. «Azov»a da daxili işlər naziri Arsen Avakovun himayədarlıq etməsi burada heç kimə sirr deyil. Avakov vaxtilə buranın qubernatoru olub, burada böyük nüfuza malikdir».\nQeyd edək ki, Ukrayna Milli Qvardiyasının xüsusi təyinatlı «Azov» batalyonunun maskalı hərbçiləri dekabrın 15-də Xarkovun mərkəzi «Qələbə» prospektində beş azərbaycanlı iş adamına məxsus yolka satışı məntəqəsini dağıdıb, əmlaklarını əlindən alıb, özlərinə isə fiziki xəsarət yetirib. Hərbçilər azərbaycanlıları etnik zəmində təhqir edərək, onlara yolkalarını gedib Azərbaycanda satmasını tövsiyə edib.\nXatırladaq ki, xaricdə yaşayan soydaşlarımızla bağlı yaranan problemləri daim diqqətdə saxlayan qəzet olaraq biz Xarkovda baş verən hadisə ilə bağlı bir neçə məqalə dərc etdik. Bəzi diaspor fəallarının məsələyə münasibətini öyrəndik. Ukraynada azərbaycanlıların sıxışdırılması ilə bağlı xüsusi təyinatlılara cinayət işinin açılmasında media pressinqinin rolu olubmu?\nDünya Azərbaycanlıları Konqresi icra aparatının rəhbəri Samir Adıgözəlli qəzetimizə açıqlamasında bildirdi ki, Xarkovdakı hadisə onların da diqqətində olub: «Mən xüsusilə də sizin qəzetə dərin təşəkkürümü bildirirəm. Ölkənin nüfuzlu media orqanı kimi siz belə məsələlərə çox həssas yanaşırsınız. Xarkovdakı soydaşlarımıza yönəlik hadisə ilə bağlı biz sizin qəzet və saytınızda çıxan məqalələri oradakı diasporumuz arasında geniş yaydıq. Eyni zamanda, Ukraynanın əlaqədar qurumlarına ünvanladığımız şikayətlərə həmin məqalələrin surətini əlavə etdik. Bəli, bu cür mövzularda media pressinqinin mühüm rolu olur. Xarkovdakı son nəticənin əldə olunmasında bu faktoru inkar etmək olmaz. Mən istərdim ki, ölkəmizdə fəaliyyət göstərən bütün KİV-lər xaricdəki soydaşlarımızın problemlərinə həssaslıqla yanaşsın».\ntweet GERİYƏƏrdoğandan Putinə Kürdüstan cavabı\nİRƏLİAzərbaycanlı deputat Gürcüstan Dövlət Konstitusiya Komissiyasının tərkibinə daxil edilib


the stoning of soraya m sözaltı sözlük\n1. türkcə tərcüməsi "sorayanı taşlamak" abş-da iranlı kinomatoqrafçı tərəfindən iranda yaşanmış bir hadisə haqqında çəkilmiş film.\n03.09.2013 22:41, altmışdoqquz\n2. Daşlama səhnəsi ilə psixoloji travma yaşadan film. Oxşar xəbərlər falan eşidən kimi gəlir ağlıma.\n03.09.2013 23:47, uzuncorab hippi\n3. daşlama səhnəsindən sonrakı o stressi ancaq oğlanın kaseti alıb getdiyi anda biraz yüngülləşdirə bilmişdim, lakin gün boyunca əsəb və stress tərk etməmişdir məni. ağır filmdir.\n05.09.2013 11:49, fertility hollis\n4. iranda qadınlara olan münasibət və dini-şəriət qanunlarının daha çox adi insanlar arasında dəyişməyən vəhşiliyi haqqında olan film.həqiqi hadisələrə əsaslanır və 2008-ci ildə ABŞ-da kinorejissor Sirus Növrəstə tərəfindən çəkilən filmin süjet xətti Fransada yaşayan iranlı yazar Firudin Saəbcamın "Daş-qalaq etmə" əsərindən götürülüb. Müəllif əsərdə bəhs olunan hadisələrin təxminən 30 il bundan öncə baş verdiyini, daha sonralar isə bunu qələmə aldığını deyir. filmdəki rollarına görə Şöhrə Ağdaşlo və Mozhan Marno(bax: Oscar)a namizəd göstərilib.\n06.09.2013 01:00, Rebel\n5. sürəyyanın daşlanmasına illər öncə baxmağıma rəğmən bu səhər yenidən izləmək qərarına gəldim. * izləmək istəyənlərə demək istədiklərim var: əgər kefiniz çox yaxşıdırsa bu filmə baxmamağınızı tövsiyə edirəm, yox əgər kefiniz pisdirsə yenə də baxmamağınızı tövsiyə edirəm. biraz absurd səslənsə də yenə də deməliyəm, bu filmə baxmayın. izləyənin qanını donduracaq səhnlərə malikdir, hələ daşlanma səhnəsi uzuncorab hippinin dediyi kimi psixoloji travma yaşamağınıza səbəb ola bilər. Xatırlayıram ilk dəfə baxanda da gün boyu təsirindən çıxa bilməmişdim, eyni hissləri yenə də yaşayıram.\nqeyd: burdan sonrasında spoiler vardır.\nDaşlanma hissəsi ən kiçik detallarına qədər işlənilmişdir; Sürəyya daşlananda qızlarının səs-küyü eşitməməsi üçün qadının radionun səsinin yüksəltməsi səhnəsi, oğlanlarının anasına daş atıb-atmamamaq arasında qalması səhnəsi dəhşət vericidir. daşlanma səhnəsini izlədikcə nəyinsə baş verməyini gözləyirsən sanki, atasının sürəyyanı vura bilməməsi ilə yandakı qadının, 'Ibrahim, bu bir işarədir, allah bunu etməyimizi istəmir' deməsi daha sonra təlxəklərin gəlib təbillə səs-küy salması izləyənin ümid işıqlarını yandırsa da bu uzun çəkmir.\nSürəyyanın quyuya endirilməsindən əvvəl dedikəri əslində filmin ancaq islama inanlara deyil, bütün insanlığa mesaj vermək istəməsinin sübutudur:\n- bunu eləməyi necə bacarırsınız? məni heç tanımamısınız. mən sürəyyayam, evlərinizə girib çıxdım, süfrələrimizi paylaşdıq, bunu mənə necə rəva görürsünüz? mən sizin qonşunuzam, ananızam, qızınızam, sənin həyat yoldaşınam. bunu bir insana necə edə bilirsiniz?\nsona doğru filmin başlarında Əli roluna, Haşim roluna qarşı yaranan əsəbim nifrətə çevrildi, bir insan digərinin canına necə qıya bilir axı? bu necə bədbəxtçilikdir! bu film həm əladır həm də çox bərbaddır. nə vaxtsa bu əsəri alıb oxuyacağam.\n26.05.2016 13:46, ubermensch


Əsl istifadəsini bilmədiyiniz 10 şey\nBəzən elə əşyalar var kı, onların nə üçün və hansı məqsədlə yaradıldığı bizi düşündürür.\nHəyatda istifadə etdiyimiz hər şeyin bir məqsədi var, bəziləri bizim üçün önəmsiz görünə bilər. Bu yazıda onlara aydınlıq gətirəcəyik:\n1. Eskalatordakı fırçalar\nBu fırçaların məqsədi ayaqqabınızı fırçalamaq deyil, nərdivanla yan panel arasında hər hansı bir əşyanın düşməsinin qarşısını almaq, daha dəqiq desək, mexanizmin pozulmasını əngəlləməyə mane olmaqdır.\n2. Diyircəkli qələm qapaqlarındakı dəlik\nDiyircəkli qələm qapaqlarında olan dəlik əslində boğulma riskini azaltmaq üçün yaradılıb. Kiçik bir uşaq bu qapağı səhvən udarsa, o kiçik dəlik nəfəs yolunun tamamilə tıxanmasının qarşısını alır.\n3. Çipsi paketindəki hava\nÇoxunuzun çipsi firmalarının saxtakarlığı olaraq gördüyü bu boşluqlar əslində paket içərisindəki çipsinin daşınma, saxlanma və s. əməliyyatlar əsnasında əzilib-qırılmasına mane olmasıdır.\n4. Təyyarə şüşələrindəki dəliklər\nTəyyarə şüşələrində gördüyümüz kiçik dəliklərin iki səbəbi var: biri, hava təzyiqinin balansı. Çünki təyyarə havaya qalxarkən təyyarənin içində və xaricində böyük bir təzyiq fərqi meydana gəlir. Bu kiçik dəlik sayəsində o fərq tənzimlənir. Xırda dəliyin digər funksiyası isə şüşənin buğlanmasının qarşısını almaqdır.\n5. Ayaqqabı və çantalardan çıxan paketlər\nÇanta, ayaqqabı və ya bəzi dərman qutularında gördüyünüz bu paketlər nəmi çəkmək üçündür. Qoruduğu əşyanın nəmini çəkir, əşyanı quru və sağlam saxlayır.\n6. Yeni alınan şalvar və köynəklərdə əlavə parça\nBir çoxumuz bu parçanı həmişə yamaq etmək üçün qoyduqlarını düşünürük. Əslində isə bu parça sayəsində aldığınız yeni geyimi yuyunca necə vəziyyətə gələcəyini geyimi yumadan öyrənə bilərsiniz. Yalnız parçanı yumanız kifayətdir, rənginin dəyişib-dəyişmədiyini və ya kiçilmədiyini öyrənə bilərsiniz.\n7. Converse ayaqqabılardakı dəliklər\nConverse`nin kənarında mənasız kimi görülən dəliklərin məqsədi havalandırmadır. Bundan başqa, uzun olan bağcıqları bağlamaq üçün əlavə bir dəlik olaraq da düşünülmüşdür çünki Converse əslində bir basketbol ayaqqabısı olaraq yaradılıb.\n8. Köynəyin arxasında olan kiçik halqa\nBu halqa ilk olaraq 1900-cü ilin əvvəllərində fəhlələrin köynəklərinə tikilmişdi.Əsl məqsədi geyinib- soyunma otaqlarında daha az yer tutması üçün asılması idi. Lakin illər keçdikcə köynəyin ayrılmaz parçasına çevrildi, bu gün bu halqadan elə asma məqsədilə istifadə olunur.\n9. Plastik şüşə qablardakı Disk\nBir çox plastik şüşə qablarda dairəvi disk var. Bu diskin vəzifəsi sizin qapağı asan açmanıza mane olmasıdır. Əgər o plastik disk olmasa, qapaq sürətlə döndürülə və partlaya bilər.\n10. Cins şalvarlardakı kiçik cib\nXIX əsrdə bu ciblərdən zəncirli saatları daşımaq üçün istifadə edilirdi. Artıq bu saatlardan istifadə edilməsə də, hazırda cinslərə bu cib yaraşıq üçün əlavə edilir.\nOxu 9815 dəfə\n[url=http://www.visuallyeffectivelighting.com/merry_en/air-jordan-retro-11-captain-america]air jordan retro 11 captain america[/url]\nair jordan retro 11 captain america\tBazar ertəsi, 16 Aprel 2018 03:39\ntheresidenceglasgow\tBazar ertəsi, 16 Aprel 2018 11:58\nadidas rose gold blue http://www.texasquarterjewelry.com/merry_en/adidas-rose-gold-blue\nadidas rose gold blue\tBazar ertəsi, 16 Aprel 2018 19:11\nscuba-valves\tBazar ertəsi, 16 Aprel 2018 19:12\nkyrie 4\tÇərşənbə axşamı, 17 Aprel 2018 05:31\nntgphotovideo\tÇərşənbə axşamı, 17 Aprel 2018 11:06\nvisit this web-site my response\nview it now blog link\nvisit this site listen to this podcast\nSonjaMor\tÇərşənbə axşamı, 17 Aprel 2018 17:42\nLearn More Here check this link right here now\ngo to these guys click to find out more\nvisit the site sneak a peek at these guys\nsee page browse around these guys\nSonjaMor\tÇərşənbə axşamı, 17 Aprel 2018 17:48\nsite link love it\nBonuses More Bonuses\nSonjaMor\tÇərşənbə axşamı, 17 Aprel 2018 18:01\nnike air presto green\tÇərşənbə, 18 Aprel 2018 01:20


Varşavada İmaməddin Nəsiminin 650 illiyi ilə bağlı tədbir keçirilib.\nAzərbaycan Respublikasının Prezidenti cənab İlham Əliyevin sərəncamı ilə 2019-cu il İmaməddin Nəsimi ili elan edilib və 650 illik yubileyi kimi qeyd edilir. Bununla əlaqədar olaraq cari ilin 15 noyabr tarixində Azərbaycan Respublikasının Polşa Respublikasındakı səfirliyinin dəstəyi ilə Varşava Universitetinin Şərqşünaslıq fakültəsinin nəzdində fəaliyyət göstərən Azərbaycanşünaslıq mərkəzində İmaməddin Nəsimiyə həsr edilmiş mühazirə keçirilmişdir.\nMərkəzin müəlliməsi fəlsəfə elmləri doktoru Şəhla Kazımova polyak tələbələrinə İ.Nəsiminin həyat və yaradıcılığı, müəllimi olmuş Fəzlullah Nəimi, tələbələri və hurifilik haqqında geniş məlumat verərək onun Azərbaycan ədəbiyyatında qoyduğu izdən danışmışdır. Bundan başqa İ.Nəsiminin polyak dilinə tərcümə olunmuş rübailərindən də misal çəkərək sufi və hurifi ədəbiyyatı haqqında, aralarındakı fərqdən, orada insanın aliliyindən, möhtəşəmliliyindən bəhs edildiyini izah edərək tələbələrə geniş məlumat vermişdir.\nTədbirdə qonaq qismində həmçinin Azərbaycan Respublikasının Xarici İşlər Nazirliyinin Azərbaycan Respublikasının Beynəlxalq İnkişaf Yardım Agentliyinin (AİDA) əməkdaşları müşavir Gülnarə Ağalarova və I katib Eltay Aslanov da iştirak etmişdilər. Gülnarə Ağalarova tələbələrə qədim dövrdən günümüzə qədər davam edən Azərbaycan-Polşa arasındakı münasibətlərdən bəhs etmişdir. Həmçinin Bakının bir çox gözəl binalarının polyak memarları tərəfindən inşa edildiyini də vurğulamışdır. Həmçinin tələbələrə Azərbaycan dili ilə məşğul olduqları üçün təşəkkür edərək qeyd etmişdir ki, Azərbaycan Respublikasının Polşa Respublikasındakı səfirliyinin təşəbbüsü ilə belə bir mərkəzin fəaliyyət göstərməsi çox sevindirici haldır.


Bakı Ali Neft Məktəbi ilə “Socar Methanol” MMC arasında razılaşma imzalandı – FOTO\n02 Noyabr 2017 - 10:45\nBakı Ali Neft Məktəbi ilə “Socar Methanol” MMC arasında razılaşma imzalandı –FOTO\nBANM-dən Strateq.az-a verilən məlumata görə, imzalanma mərasimi BANM-də Ali Məktəbin professor-müəllim heyəti, tələbələri və “Socar Methanol” MMC-nin nümayəndə heyətinin iştirakı ilə baş tutub.\nElmar Qasımov “Socar Methanol”un rəhbərliyinin BANM-in fəaliyyətinə və tələbələrinə olan marağını yüksək qiymətləndirib.\nElnur Mustafayev isə “Socar Methanol” MMC-nin SOCAR-ın törəmə şirkəti olduğunu qeyd edib, şirkətin yalnız Azərbaycanda deyil, regionda sürətlə inkişaf edən transmilli şirkət olduğunu, həmçinin Türkiyə, İsveçrə, BƏƏ ilə geniş əməkdaşlıq etdiyini vurğulayıb.\nDaha sonra onun tərəfindən iştirakçılara “Socar Methanol” MMC-nin təhlükəsiz və fasiləsiz davam edən fəaliyyəti haqqında danışılıb, “Azərbaycanda potensial metanol istehsalı” haqqında ingilis dilində təqdimat edilib.\nElnur Mustafayev neft-qaz və kimya sənayesində mühəndislik üzrə ixtisaslı və peşəkar kadr problemindən danışıb. Baş direktor “Socar Methanol” MMC-nin və SOCAR-ın digər törəmə şirkətlərinin neft-qaz, kimya mühəndisliyi üzrə texnologiyanı yaxşı bilən mütəxəssislərə böyük tələbatı olduğunu qeyd edib.


Dövlət Məşğulluq Xidməti 11 ayda 46 048 nəfər şəxsi münasib işlərlə təmin edib - BBN.az\nDövlət Məşğulluq Xidməti 11 ayda 46 048 nəfər şəxsi münasib işlərlə təmin edib\nTədbirlərdə aidiyyəti rayon və şəhərlərdə fəaliyyət göstərən müəssisələr üzrə boş (vakant) iş yerləri işaxtaran və işsiz vətəndaşlara təklif olunub. Yarmarkalar zamanı 4 min nəfərə yaxın şəxsə seçdikləri və peşə bacarıqlarına, əmək vərdişlərinə uyğun olan vakant iş yerlərinə göndərişlər verilib. Onlardan 100 nəfərə qədəri sosial müdafiəyə xüsusi ehtiyacı olan və işə düzəlməkdə çətinlik çəkən şəxslər olub ki, həmin şəxslər işlə təmin olunmaq üçün kvota əsasında ayrılmış iş yerlərinə göndəriliblər. Əmək yarmarkalarında göndəriş verilən şəxslərdən bu günədək artıq 88 %-i göndərildikləri iş yerlərində işlə təmin ediliblər.\nÜmumilikdə, bu ilin 11 ayında Dövlət Məşğulluq Xidməti 46 048 nəfər şəxsi münasib işlərlə, 1143 nəfər şəxsi isə haqqı ödənilən ictimai işlərlə təmin edib.\nMilyarder “Tesla” şirkətində 1.75%-lik pay sahibi olub\nİpoteka istiqrazlarının yerləşdirilməsi üzrə hərracın nəticəsi məlum olub